qundao/data-zh-poetry huggingface dataset:
送胡克容上舍南还
作者：倪谦
朝代：明

挟策聊为上国游，故乡归去属深秋。黄花佳景多清思，青镜流年正黑头。科目从知非力取，功名须信待时收。相如珍重连城璧，他日重来价定酬。
送胡进士拱辰宰黟邑
作者：倪谦
朝代：明

凫舄翩翩下九重，青年膺诏宰花封。满城桑柘春风煖，百里弦歌化雨浓。枳棘暂看鸾翙翙，梧桐终听凤雍雍。宦游况是头俱黑，好掬清泉淬剑锋。
送萧编修镃归省
作者：倪谦
朝代：明

晓辞丹陛散鸣珂，诏许南归喜气多。柳外行装青雀舫，花边供帐紫金荷。月明华表应闻鹤，雨过春山正拥螺。展罢孝思还恋阙，纶闱载笔候编摩。
送萧都宪启出镇山西
作者：倪谦
朝代：明

绯袍金带拜恩光，玉节青骢入晋阳。疆域广轮连朔代，土风勤俭自虞唐。三秋碧汉西飞鹗，五夜威弧北射狼。边务方殷君暂去，归朝还拟振台纲。
送蔡明远南还二首
作者：倪谦
朝代：明

三秋故国久别，一臂京华乍交。天上丹葵向日，林间野鹤辞巢。酒汎菊英晚酌，棋落灯花夜敲。归去沧江岁晚，北风为送船稍。严装归兴非浅，对酒离情不堪。寒飙正吹客袂，暮柳难挽征骖。蓟门烟树新赏，禹穴神奇旧探。明发相望何处，落花芳草江南。
送蔡明远南还二首·其一
作者：倪谦
朝代：明

三秋故国久别，一臂京华乍交。天上丹葵向日，林间野鹤辞巢。酒汎菊英晚酌，棋落灯花夜敲。归去沧江岁晚，北风为送船稍。
送蔡明远南还二首·其二
作者：倪谦
朝代：明

严装归兴非浅，对酒离情不堪。寒飙正吹客袂，暮柳难挽征骖。蓟门烟树新赏，禹穴神奇旧探。明发相望何处，落花芳草江南。
送袁尚宝忠彻致仕还鄞
作者：倪谦
朝代：明

明时深沭宠恩偏，老赋宜休世共贤。青眼阅人聊戏耳，黑头为宦已皤然。公卿出饯东门祖，童仆归耕负郭田。方丈蓬壶应咫尺，醉游莫惜杖头钱。
送许太守赴南安
作者：倪谦
朝代：明

翰苑才名重，容台秩望清。几年频荐鹗，五马忽专城。紫禁分符去，华轩露冕行。文星南斗避，卿月上江明。想尚雍雍治，宁求赫赫声。文翁敦教化，黄霸务宽平。抚字心无倦，绥和政有成。岭头梅早发，回首寄瑶京。
送贺司训懋赴应天
作者：倪谦
朝代：明

儒职清高荷美除，南还荣养有谁如。官居鲁泮诸生表，家近秦淮半里馀。前绛雨沾新背笈，北堂花拥旧肩舆。悬知讲罢归来晚，綵服乌纱慰倚闾。
送郭仪
作者：倪谦
朝代：明

风雅三百篇，删定自鲁叟。齐韩毛郑流，笺训非一手。千载何适从，异说互纷纠。不有紫阳翁，畴能撤其蔀。至理焕以明，昭回粲星斗。坐令三代前，温柔见敦厚。郭生英妙姿，好学志不苟。执经远相依，群疑藉分剖。愧非万石钟，何由启撞叩。所喜务研精，不间辰与酉。展卷鹰隼视，落笔龙蛇走。乃知牣其中，必在勤斯有。京华岁将淹，思亲重翘首。别我向恒阳，升堂娱父母。戏著莱子衣，满献椒花酒。再拜庆履长，敬祝期颐寿。方今际休明，麟凤在郊薮。期尔与之游，此意还知否。新春景暄妍，和风散虚牖。毋为中道捐，亏篑同培塿。
送镇江钱医官
作者：倪谦
朝代：明

拜官归去沐恩偏，医国功应奏十全。药自赭鞭知异品，方从金匮得真传。鍊砂尚仗炉中火，摘橘还分石上泉。为想江城春市里，杏花如雨一壶悬。
送陈侍讲中还南院
作者：倪谦
朝代：明

曾向鳌头压俊英，词林载笔久驰声。紬书旧沭莲金宠，校艺今推藻鉴明。宝殿香随双佩远，玉壶冰映一官清。辞朝不用伤华发，衮职弥缝重老成。
送陈侍郎琏致仕还东广
作者：倪谦
朝代：明

丹扆弥缝重老成，那将白发谢时名。夷夔礼乐兼能典，韩柳文章最善鸣。冠佩晓辞双凤阙，柴桑晴望五羊城。黄金宠赐知多少，剩与乡人乐治平。
送陶进士希文南还
作者：倪谦
朝代：明

丹穴有凤雏，夐出风尘表。振羽凌紫霞，翩翩五云绕。一朝览德辉，下翙梧冈晓。和鸣叶九奏，快举愕群鸟。方冀巢阿阁，更许浴灵沼。何为铩其翮，相违向中道。依依送将归，开尊写襟抱。灵物孰能遗，岁寒宜自保。嗤我本潜鳞，尚逐鱼在藻。终当入蓬瀛，相从拾瑶草。
送韩旸布政致仕还越
作者：倪谦
朝代：明

阳春到处辄回苏，老去辞荣乃丈夫。已负盛名垂汗简，只馀清节湛冰壶。归田早办欧公录，赐地应分贺监湖。鹤骨松姿行益健，幽寻不必倩人扶。
途间赠王都宪公度
作者：倪谦
朝代：明

禁垣宪府历亨途，慷慨当朝翊庙谟。大节一生存正气，元凶万死有馀辜。边尘汛扫收戈甲，国计常充送舳舻。勋业岂徒垂太史，丹青麟阁看新图。
郭熙山水图为丁道录烱然题
作者：倪谦
朝代：明

仙家洞天三十六，地脉独数华阳灵。我师佩印主其所，雾阁云窗常不扃。支铛玄夜煮白石，飞檄白书鞭轰霆。茅君礼罢月如水，控鹤直入秋冥冥。玉皇闻师司下土，召赴弥罗紫霄府。命临真境向蓬莱，玉佩霞琚绾簪组。旧游为别今几春，时忆家山魂梦苦。危峰飞瀑正当门，閒却长桥跨溪浒。郭熙画手称良工，运毫命意趣不穷。当年应预写句曲，深林邃壑何其同。我师得此如拱璧，索我开图着诗笔。赋诗看画思飘飘，何须更蹑王乔舄。
金人五马击毬图
作者：倪谦
朝代：明

长白山高连海东，混同江深盘黑龙。金源立国素彊犷，拜天射柳毬场中。毬场如镜洒油筑，不使砂砾碍马足。何处飞来两三骑，窄袖轻衫紧妆束。锦鞯玉勒黄金羁，相攒都来二十蹄。毬星一点下还上，杖月半湾高复低。毬惊杖奋随手脱，臂转身翻竞拿攫。过马浑疑飞弹侵，睡龙可信明珠落。奔腾便捷勇莫当，纵猎忽来辽海傍。挥鞭一举指燕代，南瞻赤焰无精光。百年世事如流水，古蔡城西叹多垒。竹屋凄风吹断烟，千载幽兰抱香死。当年意气扫地无，乃知恃力非良图。披图怀古增慷慨，端拱修攘真远谟。
金兰为华德题
作者：倪谦
朝代：明

蕙兰被幽谷，绿叶何纷披。紫茎擢芳蕤，英芬吐清奇。岂同凡草伍，自与修筠宜。终岁抱贞独，不求人见知。所以君子心，对之情自怡。谁将丘壑容，涅以黄金泥。光辉烛人目，粲粲生华滋。外貌虽可夺，至性终不移。
金兰画为王司成题
作者：倪谦
朝代：明

幽独元无富贵心，谁将花叶染黄金。援琴试鼓宣尼操，惟有灵均最赏音。
金台咏
作者：倪谦
朝代：明

忆昔燕昭王，招贤筑高台。千金市骏骨，郭隗乃良媒。方延乐毅至，复数邹衍才。猗与剧辛辈，衮衮弹冠来。得道信多助，英风飏九垓。芳躅久沦谢，遗趾犹崔嵬。落日伏狐兔，清霜披草莱。悠悠览陈迹，仰止情徘徊。
锦衣狱中有作追录于此
作者：倪谦
朝代：明

不才自保一生无，祸中阴谋恣矫诬。贡院本期登俊造，圜扉何意齿囚徒。通宵不寐更三鼓，终日相亲火一炉。圣德好生疏禁网，肯令冤滥及非辜。
陈恭侍郎父静诚先生挽诗
作者：倪谦
朝代：明

九霄云尽六龙飞，启沃深劳补万机。凤驾屡过诸葛径，鱼竿独慕子陵矶。朝端勋旧俱丹毂，马上山人尚白衣。完璧莫伤归梦早，圣皇谕祭古今稀。儒门奕叶旧簪缨，高步风云际圣明。剪刈群雄资翊赞，奠安四海属经营。生前节义辞高爵，殁后哀荣冠列卿。愧我乡人生最晚，清风时仰静诚名。
陈恭侍郎父静诚先生挽诗·其一
作者：倪谦
朝代：明

九霄云尽六龙飞，启沃深劳补万机。凤驾屡过诸葛径，鱼竿独慕子陵矶。朝端勋旧俱丹毂，马上山人尚白衣。完璧莫伤归梦早，圣皇谕祭古今稀。
陈恭侍郎父静诚先生挽诗·其二
作者：倪谦
朝代：明

儒门奕叶旧簪缨，高步风云际圣明。剪刈群雄资翊赞，奠安四海属经营。生前节义辞高爵，殁后哀荣冠列卿。愧我乡人生最晚，清风时仰静诚名。
陈氏终节堂
作者：倪谦
朝代：明

挺挺霜崖松，泠泠古井泉。伊人秉贞洁，可以况清坚。芳龄二八馀，于时移所天。白首谷同室，岂云中道捐。结帨甫六载，矢心期永年。遗息方在哺，顾影常悲怜。从兹屏膏沐，孝养志惓惓。蔬食每不足，姑嫜饱肥鲜。殷勤脱簪珥，为粥简与编。幸侍二亲老，继复归重渊。艰苦已备尝，家立子且贤。高堂坐华旦，綵衣舞蹁跹。抗节世多有，孰保终始全。景行人所钦，青史容无传。
陈贞女诗
作者：倪谦
朝代：明

陈家有女年正芳，修容毓秀居兰房。诗书女诫过目诵，保抱诸弟淑且良。父母生平最钟爱，明珠在掌门楣光。一朝许为舒氏妇，夫婿贤美年相当。通名纳采币行久，及时待叶于飞祥。宦游浙上甫堪羡，客死淮阴殊可伤。蓬山愿结连理树，丹穴竟作孤栖凰。含悲扼吭气顿绝，从一以殁礼所防。寸心贞烈贯金石，万古大义扶纲常。玉环击断痛莫续，宝剑误分终共藏。始知至性本天赋，况乃茂族由冠裳。英灵飒爽骨不朽，镇重富媪摩穹苍。事君携贰返不逮，泯灭何异露与霜。更生有传我欲继，作诗聊为先揄扬。
陪祀三陵倡和诗四首 其一 出都城用晓字
作者：倪谦
朝代：明

嗣皇谨时思，烝祀烈祖考。摄行遣贵戚，分陪及微眇。陛辞赴三陵，出郭天乍晓。员精升旸谷，晴晖散林杪。况当一阳生，便觉春意早。仰顾天寿山，巍巍倚天表。
陪祀三陵倡和诗四首 其三 入山用林字
作者：倪谦
朝代：明

同寅二三友，联镳陟嵚崟。郁郁龙虎地，苍苍松桧林。爱日丽中天，宝殿光流金。三陵若鼎峙，永镇坤维深。圣灵仰在天，何以致居歆。虔恭相明祀，精白惟此心。
陪祀三陵倡和诗四首 其二 途中遇风用色字
作者：倪谦
朝代：明

蜚廉西北来，长途肆狂愎。鞭驽渡清河，凛冽势转亟。扬沙眯双眸，举袂频自拭。岂容披襟当，正藉貂裘敌。行行抵山陵，薄暮殊未息。且须就村舍，把酒慰寒色。
陪祀三陵倡和诗四首 其四 谒陵用间字
作者：倪谦
朝代：明

閟宫阒清穆，三后奠此山。吉蠲致孝享，玉陛联清班。祠官献爵帛，秩秩仪度闲。高明以承祀，俨若临天颜。列炬烂有辉，高映河汉间。礼成夜逾半，策马行当还。
陪祀三陵倡和诗四首·出都城用晓字
作者：倪谦
朝代：明

嗣皇谨时思，烝祀烈祖考。摄行遣贵戚，分陪及微眇。陛辞赴三陵，出郭天乍晓。员精升旸谷，晴晖散林杪。况当一阳生，便觉春意早。仰顾天寿山，巍巍倚天表。蜚廉西北来，长途肆狂愎。鞭驽渡清河，凛冽势转亟。扬沙眯双眸，举袂频自拭。岂容披襟当，正藉貂裘敌。行行抵山陵，薄暮殊未息。且须就村舍，把酒慰寒色。同寅二三友，联镳陟嵚崟。郁郁龙虎地，苍苍松桧林。爱日丽中天，宝殿光流金。三陵若鼎峙，永镇坤维深。圣灵仰在天，何以致居歆。虔恭相明祀，精白惟此心。閟宫阒清穆，三后奠此山。吉蠲致孝享，玉陛联清班。祠官献爵帛，秩秩仪度闲。高明以承祀，俨若临天颜。列炬烂有辉，高映河汉间。礼成夜逾半，策马行当还。
陪钱学士饮郁景章宅有诗见遗次韵
作者：倪谦
朝代：明

忆昔随骥尾，早承君子知。同朝笃交义，何殊凤鸣岐。宁知信素履，世路多艰危。章公既触阱，钱公亦逢巇。而我复婴祸，三人各分驰。虽云居患难，志节同坚持。谅是松柏性，不畏霜雪欺。天道乃好还，光辉今若斯。司制起永叔，典乐咨后夔。疲驽骖末乘，敢辞筋力衰。公皆国桢干，允为天子毗。拔茅误及茹，自揣夫何宜。喜兹展清宴，深杯安足辞。久别重欢聚，岂伊人力为。慷慨发高兴，示我清新诗。阳春本难和，聊叙衷肠私。
集陶挽王守正主事
作者：倪谦
朝代：明

东方有一士，委情在琴书。清飙矫云翮，婉娈憩通衢。羁鸟恋旧林，息驾归閒居。步步寻往迹，浪莽林野娱。有子不留金，嘅然念黄虞。校书亦已勤，出则陪文舆。荏苒岁月颓，指景限西隅。一朝长逝后，壑舟无须臾。谁云其人亡，至德冠乡闾。生有高世名，过此奚所须。幽室亦已闭，精爽今何如。千载拊尔诀，言尽意不舒。
雨竹
作者：倪谦
朝代：明

九疑清梦隔烟螺，湘水悠悠别思多。满眼翠华秋色晚，倚风谁唱竹枝歌。
雪后山行图为前人赋
作者：倪谦
朝代：明

深山雪后岩壑空，槎牙古木号严风。长溪流澌冻欲合，野径时有行人通。青骡装重征途白，三子怀冰凛寒色。乡园何处渺羁愁，岁晚天涯犹作客。前村有酒不惜钱，泠气直透三重绵。
雪坡为顾维周赋
作者：倪谦
朝代：明

六出纷纷费剪裁，侯门深积静无埃。一帘梅月朝犹在，满地梨云晚未开。坐想琪花敲玉斝，行看珠履散瑶台。雅怀对此多清赏，司马应专作赋才。
雪拥蓝关图
作者：倪谦
朝代：明

西方有佛名浮屠，形神寂灭久已殂。何年委此趾与颅，流传震旦惟其徒。唐宗信重如琏瑚，遥自凤翔迎至都。韩公抗疏恳伏蒲，愿投水火斥其诬。忤旨谪逐瘴海隅，迢迢远道劳驰驱。于时严冬雪载涂，蓝关秦岭云模糊。老成有子字清夫，冒寒慰劳惊相呼。作诗示意嗟可吁，衰朽之骨其收吾。一身不惜万里徂，人心复正赖公扶。曾闻顷刻金花敷，诗联涌出此则符。湘乎仙乎知有无，至今画史写作图。
雪景为毗陵陈公懋赋
作者：倪谦
朝代：明

江天雨雪路尽迷，层峰壁立琼瑶梯。苍松冻合玉髯老，翠筱寒压银梢低。屋底幽人常闭户，最爱银华绝纤污。碧窗半启卷书帏，手把青编映轻素。村南有客隐者伦，一肩壶榼来叩门。遥知相对饮五斗，红光满面春风温。人间此景良不恶，林泉似傍兰陵郭。会须乘兴访元龙，共倚江楼招白鹤。
青山白云图
作者：倪谦
朝代：明

苍苍万壑暝云浮，谁伴深林鹿豕游。眼底乡山故无恙，一帆孤负五湖舟。
静庵为定上人赋
作者：倪谦
朝代：明

把茅为盖静为铭，断尽尘缘养性灵。花雨曼陀时散彩，林开檐卜自多馨。蒲团定起云生衲，石鼎香消月满庭。已觉禅心如止水，须妨投砾试清泠。
顾维周以诗见寄因次其韵兼柬杨景通
作者：倪谦
朝代：明

忆别过梅暑，今看近麦秋。秪将诗遣兴，还藉酒浇愁。气吐双龙剑，文成五凤楼。可同杨伯起，相对说予不。
题健儿牧马图
作者：倪谦
朝代：明

龙河四月春始回，健儿纵牧沙埸隈。坡陀草软茁新绿，腾骧风逸皆龙媒。群饮团圞藉鞍䩞，湩酪分尝红入面。四弦弹出塞外声，醉起蹁跹舞胡旋。圣皇恩露覃遥天，宴乐休养能生全。只今衔尾尽入贡，日见赤墀千万牵。
题兰寄潘景瑞
作者：倪谦
朝代：明

丛兰在幽谷，濯濯冰雪姿。霜筠共贞操，楚楚琅玕枝。光风汎疏颖，白露凝华滋。清芬被百草，岂为无人知。我欲结为佩，采芳荐彤墀。怊怅隔澧浦，路远莫致之。悠悠十年别，迢迢千里思。含情托毫素，永固同心期。
题刘季康绿筠书屋
作者：倪谦
朝代：明

半亩多栽绿玉丛，小轩深结路斜通。疏林细雨儿孙长，高节清风父子同。鸾影常时翻简帙，佩声良夜入帘栊。乡人相访应相讶，只道秦淮是剡中。
题刻丝莲花水草
作者：倪谦
朝代：明

渚花交映玉芙蓉，綵缕妆成锦一丛。自是天孙机上手，当年刻楮未为工。
题周中书璿画松赠戚贡士文湍
作者：倪谦
朝代：明

东吴才子天池客，染翰从容在西掖。不嫌墨汁污朝衣，爱向溪藤写寒碧。淋漓元气何老苍，筋蟠骨立龙蛇僵。腥风洒地鳞甲紫，震雷裂石须髯张。夭矫拿空形狞恶，一见惊人前复却。持镵欲斸千岁苓，警露疑闻九皋鹤。英标自是梁栋姿，头角峥嵘应有时。岁寒且为厉贞操，待用明堂非尔谁。
题周秩教谕哭兄诗卷
作者：倪谦
朝代：明

见说君家好弟昆，伯埙声断几朝昏。紫荆堪恨花先陨，义竹空悲节自存。鸿雁秋风吹别思，池塘春草役吟魂。诗成要识情深浅，衫袖重重是泪痕。
题四景画
作者：倪谦
朝代：明

春花正堪赏，春酒复可沽。驾言策双蹇，挈榼携奚奴。溪桥纵閒适，风旆遥招呼。暖香袭襟袂，粲然桃李株。梵宇隔云林，亦可寻浮屠。归来锦囊重，想多明月珠。竹轩启蓬扉，中有校书叟。扶筇抱古桐，来觅赏音友。莲塘花乱开，香气入户牖。扁舟荡兰桡，载送百壶酒。山僧出古寺，杖钖竞奔走。何如俯清流，笑饮拍铜斗。幽亭阒弘敞，占胜居崇冈。杖藜三五叟，相携此徜徉。俯视木叶绯，醉晕朝来霜。行旅涉远道，閒僧归上方。溪渔有至乐，一叶云水乡。抚景淡忘返，遥岑留夕阳。六雪花正落，积玉高峻嶒。山城绝过客，古寺无游僧。孰云石径迷，有木尚可蒸。孰云水脉缩，有鱼尚可罾。擎盖沽酒归，拟欲浇淩兢。宁知下帷士，顿忘寒气增。
题四景画
作者：倪谦
朝代：明

水深不可厉，欲济川无梁。不有榜舟子，踟蹰空断肠。青青不改色，江水自清深。寄语同舟客，休生敌国心。山中怡白云，危冠坐清秋。亦有幽栖志，朝簪未许投。孤蓬载晴雪，棹破寒江玉。何处赴佳期，林疏认茅屋。
题四景画·其一
作者：倪谦
朝代：明

春花正堪赏，春酒复可沽。驾言策双蹇，挈榼携奚奴。溪桥纵閒适，风旆遥招呼。暖香袭襟袂，粲然桃李株。梵宇隔云林，亦可寻浮屠。归来锦囊重，想多明月珠。
题四景画·其一
作者：倪谦
朝代：明

水深不可厉，欲济川无梁。不有榜舟子，踟蹰空断肠。
题四景画·其三
作者：倪谦
朝代：明

山中怡白云，危冠坐清秋。亦有幽栖志，朝簪未许投。
题四景画·其三
作者：倪谦
朝代：明

幽亭阒弘敞，占胜居崇冈。杖藜三五叟，相携此徜徉。俯视木叶绯，醉晕朝来霜。行旅涉远道，閒僧归上方。溪渔有至乐，一叶云水乡。抚景淡忘返，遥岑留夕阳。
题四景画·其二
作者：倪谦
朝代：明

竹轩启蓬扉，中有校书叟。扶筇抱古桐，来觅赏音友。莲塘花乱开，香气入户牖。扁舟荡兰桡，载送百壶酒。山僧出古寺，杖钖竞奔走。何如俯清流，笑饮拍铜斗。
题四景画·其二
作者：倪谦
朝代：明
体裁：古风

竹轩启蓬扉，中有校书叟。扶筇抱古桐，来觅赏音友。莲塘花乱开，香气入户牖。扁舟荡兰桡，载送百壶酒。山僧出古寺，杖锡竞奔走。何如俯清流，笑饮拍铜斗。
题四景画·其二
作者：倪谦
朝代：明

青青不改色，江水自清深。寄语同舟客，休生敌国心。
题四景画·其四
作者：倪谦
朝代：明

六雪花正落，积玉高峻嶒。山城绝过客，古寺无游僧。孰云石径迷，有木尚可蒸。孰云水脉缩，有鱼尚可罾。擎盖沽酒归，拟欲浇淩兢。宁知下帷士，顿忘寒气增。
题四景画·其四
作者：倪谦
朝代：明

孤蓬载晴雪，棹破寒江玉。何处赴佳期，林疏认茅屋。
题墨梅
作者：倪谦
朝代：明

岁晚霜风严，万木僵欲折。胡为此粲者，孤高挺奇节。潇然出世姿，不受尘土涅。繁英插晴昊，瘦骨欺寒雪。华光写其真，照眼色清澈。浑疑藐姑射，群仙振环玦。和羹他日事，老干且屈铁。肯学桃李花，徒媚儿女悦。
题夏仲昭墨竹
作者：倪谦
朝代：明

云锁秦楼凤不归，凭谁重把玉箫吹。太常游戏容台上，翠羽分明拂砚池。
题夏仲昭墨竹
作者：倪谦
朝代：明

曾移绿玉到檐齐，几度诗成节下题。偏爱小窗明月夜，紫鸾飞落翠云低。
题奚官调马图
作者：倪谦
朝代：明

不是奚官不敢骑，自缘龙骨世间希。琼林宴罢游春陌，应使人誇匹练飞。
题小景二首
作者：倪谦
朝代：明

碧水摇荻花，金风剪桐叶。山中有幽人，坐待东林月。渺渺平湖水，烟波接太空。柳汀垂钓者，坐袅一丝风。
题小景二首
作者：倪谦
朝代：明

秋山秀而高，秋水湛以碧。山空水脉缩，冉冉霜叶赤。孤村卖酒家，长桥远行客。古寺数声钟，斜阳在东壁。苍苍嘉树阴，高阁临江渚。水光映山色，长夏不知暑。幽人系小舟，来此坐容与。啸傲涤烦襟，谁能送清湑。
题小景二首·其一
作者：倪谦
朝代：明

碧水摇荻花，金风剪桐叶。山中有幽人，坐待东林月。
题小景二首·其一
作者：倪谦
朝代：明

秋山秀而高，秋水湛以碧。山空水脉缩，冉冉霜叶赤。孤村卖酒家，长桥远行客。古寺数声钟，斜阳在东壁。
题小景二首·其二
作者：倪谦
朝代：明

渺渺平湖水，烟波接太空。柳汀垂钓者，坐袅一丝风。
题小景二首·其二
作者：倪谦
朝代：明

苍苍嘉树阴，高阁临江渚。水光映山色，长夏不知暑。幽人系小舟，来此坐容与。啸傲涤烦襟，谁能送清湑。
题小景画
作者：倪谦
朝代：明

白云红叶已惊秋，萝屋凉生境倍幽。长啸碧山宁负我，不胜清兴绕沧洲。
题山水图为董英赋
作者：倪谦
朝代：明

烟岚溟濛山万叠，根蟠古桧虬枝结。滚滚流泉何处来，激石穿崖浪飞雪。竹林古洞深复深，石床露泠莓苔侵。洞口幽人横素琴，弹出步虚云外音。两髯并坐如黄绮，山风吹衣净如水。閒读黄庭一两篇，满地白云飞不起。山深地僻人迹稀，惟许仙家依翠微。何当来访赤松子，濯我尘缨临石矶。
题山水画
作者：倪谦
朝代：明

溪上长桥对水扉，野翁来往澹忘机。白云隔断人间世，尘土何缘得上衣。
题山水画
作者：倪谦
朝代：明

蓬岛烟消翠光湿，巨鳌不动蛟龙蛰。壶天地暖自长春，瑶草琪花俯堪拾。重楼信是仙者居，十二玉阑临碧虚。吹笙时下子晋鹤，命驾或上琴高鱼。瑶池宴罢刚风起，归驭飙车凌弱水。一羽飘飘瞬息间，飞度洪流三万里。尘氛溷溷非我徒，借鹏正欲寻麻姑。手掀星斗溯廖廓，何用坐守烧丹炉。
题庐山景
作者：倪谦
朝代：明

奇绝匡庐境，芙蓉翠万重。云迷白鹤观，日照紫烟峰。虹影悬晴瀑，鸡声透晓钟。何当谢羁束，林下散閒踪。
题张中书子俊画孤舟读书图为吴宗起赋
作者：倪谦
朝代：明

昨夜沧江雨初歇，两岸山屏翠烟叠。江空浦极悄无人，但见小舟横一叶。舟人所适非取鱼，危坐船头惟读书。音声琅琅出金石，冯夷起舞鼋鼍趋。兰桡不举随流去，渚北汀南无定处。只知兀兀了残编，不觉亭亭倚高树。知君自是隐者流，孤篷短棹轻王侯。经年对语手中卷，镇日忘机沙上鸥。澹古先生青琐客，挥毫日儤金门直。忽看高兴落江湖，却向烟波写真逸。王摩诘，张志和，画意诗情相荡摩。樵青篷底唤不醒，西塞山前春雨多。
题彭道士山水画
作者：倪谦
朝代：明

黄冠本是仙者徒，惯写万壑云模糊。酒酣袒跣倒墨汁，兴意所到成狂呼。长林蔽亏知远近，野水微茫疑有无。包藏元化在胸臆，不让前代方方壶。平日相闻不相识，往往缣藤睹真迹。定应缩地术通灵，雁荡匡庐移咫尺。空山无人耕白云，但见家家横屋脊。我欲寻幽一问奇，不知谁是扬雄宅。
题悬崖墨梅
作者：倪谦
朝代：明

深冬崖畔一枝悬，几点疏花斗雪妍。五夜影横清涧底，抱珠疑是老龙眠。
题悬崖竹
作者：倪谦
朝代：明

晚移孤棹过湘川，翡翠晴摇两岸烟。吟倚断崖清不寐，一枝凉影月中悬。
题成侍御清风亭歌
作者：倪谦
朝代：明

云林之子骨已尘，九龙山人亦复往。今日沧浪有澹仙，篆籀独追秦汉上。结亭正傍小金峰，素璧虚白四座空。醉挥垩帚扫万玉，烟梢叶叶含清风。清风翛翛石床冷，梦入壶天吹不醒。兴来吟断碧池秋，身上潇湘水云境。红尘不受暑不侵，箨龙满壑幽且深。墨华尽带科斗迹，翠袖疑传环佩音。亭中有书兼有画，牙签如鳞插高架。业成射策谒九重，一日四海闻声价。铁冠执法宝殿东，衣绣更骑青海骢。霜台默坐对古柏，岁寒标格将无同。澹仙为我同年友，十载论交托诗酒。我欲从之访此君，因风问讯平安否。
题月夜鸣琴图为庄知州赋
作者：倪谦
朝代：明

空山无人秋夜凉，银河荧荧流月光。苍龙百尺落松影，松梢露滴沾衣裳。幽人中夜耿不寐，起抱丝桐幽思长。坐据苔石不知泠，横膝对月调宫商。山高水深趣未已，谁其知者同徜徉。七弦不尽太古意，下听独有仙娥嫦。调高馀响振山谷，啼鸟惊起争飞翔。夜深欲鼓广陵散，斜月半落山苍苍。呼童抱琴且归去，净扫白云眠石床。
题朱用浮孝友卷
作者：倪谦
朝代：明

韡韡常棣华，粲粲紫荆树。眷彼柯叶荣，由兹本根固。嗟哉弟与兄，同胞均乳哺。形从一体分，何异手足顾。京城缮甲兵，淮南歌尺布。浇风日逾扇，紾臂视如路。畴能念天显，二惠忻仅睹。承欢共克谐，干蛊胥远骛。凄凉伯氏埙，天涯遘沈痼。姬旦彼何人，仲也心切慕。恳恳捐此身，乞代仰天呼。高玄弗见察，大梦竟难寤。绝笔脱尘凡，遗言激衷愫。瞑目赖有依，旅榇护归祔。友爱本因心，至性天所赋。砥柱屹颓波，古道独回溯。厚德闻四方，辅世非小故。千龄孝友名，可以垂竹素。
题李琼司训先生庐山图二十二韵
作者：倪谦
朝代：明

我闻匡庐镇南服，云是禹贡敷浅原。昆崙支脉远分析，衡岳五岭遥相连。大江西来浪翻屋，万古眤立洪涛前。层峦叠嶂数千仞，五老香炉凝翠烟。金轮紫霄荡白日，鹤鸣双剑摩苍天。冰帘一片泻空阔，元气喷薄银河悬。昭明旧隐在何处，中有古寺名开先。漱玉之亭最奇胜，飞瀑正注神龙渊。栖贤谷西白鹿洞，李渤读书今几年。濯缨枕流双螮蝀，突兀共跨清波眠。陶潜醉石亘长涧，远公东林开白莲。平生慨想不一到，梦绕落星湖水边。五羊颜君南海客，胸中丘壑谁能光。兴来泼墨写此景，妙夺造化天无权。青山蜿蜒欲飞去，满壑浮云纷擘绵。澄江浩浩渺无际，但见万里乘风船。渔村樵径遍林麓，有路宛达诸峰巅。披图可望不可即，似隔弱水观蓬玄。先生鉴别称俨然，宝惜不啻琼瑶镌。高堂素壁时挂此，顿使襟怀尘虑蠲。朝来索我赋长句，愧乏大笔挥如椽。何当把酒呼李白，共和六一山高篇。
题李白应召图
作者：倪谦
朝代：明

仙人本在九天上，谪向人间特豪放。酒酣诗思捲沧溟，吐出燄光高万丈。名花欢赏宜新声，玉环正倚沉香亭。翰林供奉在何许，天子呼来犹未醒。清平调进词偏美，白璧青蝇生暗毁。采石江头恨不穷，明月沉沉浸秋水。
题松阴假寐图歌
作者：倪谦
朝代：明

云山万叠深复深，山根碧涧清人心。幽人长夏忽来此，避暑坐爱苍松阴。坐来睡渴目双瞑，谁计斜阳在东岭。如雷鼻息和泉声，风捲松涛吹不醒。满襟凉思寐正浓，吟魂缥渺随天风。不知清梦向何处，但见据膝身如弓。华胥览遍神应悦，乐听钧天情更惬。邯郸只恐熟黄梁，漆园浑讶飞胡蝶。南柯或为太守公，腹上忽见生长松。仰天大笑堕驴后，游仙或卧莲花峰。天官笔韵含飞动，此幅尤为人所重。披图堪叹古今人，往事悠悠皆一梦。
题松鹤图
作者：倪谦
朝代：明

高堂屏障开，见此古君子。昂然尘外姿，何日传画史。苍苔缓步双足高，楚楚临风梳羽毛。引吭清唳向寥廓，声振林木惊寒皋。千年顶上丹砂重，素翮翩跹欲飞动。青田路远可思归，赤壁江空曾入梦。骨清本是绝粒仙，栖息合居云水边。半溪新涨泻寒玉，一树古松摇翠烟。写真旧数薛少保，此笔人间亦应少。子晋瑶笙杳不逢，双双影落缑山晓。披图爱尔非凡禽，万里常存瀛海心。人寰一夜忽超越，碧汉徒传空外音。
题枯木竹石
作者：倪谦
朝代：明

天上曾乘泛斗槎，归来閒置海东涯。波涛洗出金鳌背，叶叶琅玕拥翠华。
题楚府于教授菜圃卷
作者：倪谦
朝代：明

躬曳长裾也自嘉，却从老圃托生涯。汉阴抱瓮无机事，涽□蹲鸱有岁华。紫芥放花晴舞蝶，碧茄成子雨鸣蛙。閒来如作冰壶传，露夜黄齑谩自誇。
题母子虎图为许宽序班赋
作者：倪谦
朝代：明
体裁：古风

南山荟蔚何苍苍，深丛巢穴虎所藏。负嵎长啸百兽恐，时取黄犊充饥肠。雌雄乳孙并哺子，引向人间聊戏耳。世人只谓势生狞，宁识驯然有如此。良工意到笔法精，长缣扫出于菟形。松根激石怒涛捲，疑有猎猎雄风生。我爱此图深有补，猛恶犹知依父母。何事人间枭獍徒，面目虽人不如虎。
题母子虎图为许宽序班赋
作者：倪谦
朝代：明

南山荟蔚何苍苍，深丛巢穴虎所藏。负嵎长啸百兽恐，时取黄犊充饥肠。雌雄乳孙并哺子，引向人间聊戏耳。世人只谓势生狞，宁识驯然有如此。良工意到笔法精，长缣扫出於莬形。松根激石怒涛捲，疑有猎猎雄风生。我爱此图深有补，猛恶犹知依父母。何事人间枭獍徒，面目虽人不如虎。
题海棠莲桂梅花四仙子
作者：倪谦
朝代：明

酒酣红玉晕香腮，几树红葩一笑开。满地綵云春梦里，只疑神女下阳台。盈盈罗袜惯凌波，低首无言敛翠蛾。欲约水仙游洛浦，临风谁唱采莲歌。云鬟翠袖玉搔头，缓步行依桂子秋。记得霓裳羽衣舞，飞神曾向广寒游。一别江南几度春，折梅谁寄陇头人。诗魂不作罗浮梦，何事冰姿照眼新。
题海棠莲桂梅花四仙子·其一
作者：倪谦
朝代：明

酒酣红玉晕香腮，几树红葩一笑开。满地綵云春梦里，只疑神女下阳台。
题海棠莲桂梅花四仙子·其三
作者：倪谦
朝代：明

云鬟翠袖玉搔头，缓步行依桂子秋。记得霓裳羽衣舞，飞神曾向广寒游。
题海棠莲桂梅花四仙子·其二
作者：倪谦
朝代：明

盈盈罗袜惯凌波，低首无言敛翠蛾。欲约水仙游洛浦，临风谁唱采莲歌。
题海棠莲桂梅花四仙子·其四
作者：倪谦
朝代：明

一别江南几度春，折梅谁寄陇头人。诗魂不作罗浮梦，何事冰姿照眼新。
题渔舟小景
作者：倪谦
朝代：明
体裁：七言绝句

山色浮岚水拍空，钓舡閒系绿杨中。饭铛旋爇芦柴火，一股炊烟散晚风。
题渔舟小景
作者：倪谦
朝代：明

山色浮岚水拍空，钓船閒系绿杨中。饭铛旋爇芦柴火，一股炊烟散晚风。
题渝川邹贵彝墨竹
作者：倪谦
朝代：明

平生爱竹渐成癖，幽丛每欲从人移。当轩一本颇失养，隔岁顿令枝叶萎。长镵斸去良可惜，月夕风晨秋寂寂。邹君过我出此图，爽气飘飘生两腋。渭川淇澳千万竿，潇湘两岸烟水寒。天生胜境不能往，咫尺尽向毫端看。老干新梢生意足，箨龙怒角抽寒玉。髣髴风雷起平麓，只恐高飞穿我屋。看罢殷勤捲付君，持归远到清江濆。高堂素壁时挂此，何须别种筼筜云。君不闻此君一日不可无，栽培灌溉胡为乎。不如似君写数挺，举杯吟对聊相娱。
题王孟端碧梧竹石
作者：倪谦
朝代：明

朝回曾据鳌峰石，薤叶淋漓草制多。一别掖垣成白首，凤凰栖老碧梧柯。
题画
作者：倪谦
朝代：明

平生幽僻爱林泉，客里看图思渺然。松涧水流花自落，草堂人去鹤空还。湘潭暮霭连苍黛，庐阜晴晖散紫烟。野渡扁舟能借我，拟从江上访坡仙。
题画
作者：倪谦
朝代：明

散步林皋带夕曛，忘机飞下海鸥群。缘溪古树半黄叶，隔岸好山多白云。
题画
作者：倪谦
朝代：明

移家白云深，静枕清溪曲。日暮门不开，茶烟飏萝屋。
题画
作者：倪谦
朝代：明

谁向山中友鹿群，书声清夜隔溪闻。石田茆屋如堪借，我欲来耕陇上云。
题画寄杨尚书宗器
作者：倪谦
朝代：明

一卧林泉绝世埃，柴门深傍碧山开。故人遥在青云上，常夜频劳入梦来。
题画海东青歌
作者：倪谦
朝代：明

有鸟横绝来海东，白日片雪飘天风。决云万里过榆塞，敛翮误投虞网中。三韩五岛渺何许，此地胡为遭绁笼。将军得之不敢畜，爱护献入明光宫。神姿矫矫托缣素，特立似与银瓶同。剑锋新淬劲翎整，玉花细缕奇毛丰。星眸琼吻水晶距，英气满鞲真俊雄。常思霜鹅上霄汉，肯争腐鼠趋蒿蓬。圣明端拱罢游猎，虽有长技谁能穷。何当为尔解绦旋，看击凡禽摩碧空。
题画虎
作者：倪谦
朝代：明

锦文何斑斑，电目复炜炜。日落啸空山，百兽皆披靡。横道正磨牙，在阱乃摇尾。威彊勿终恃，君子贵循理。
题画赠平江侯南京镇守
作者：倪谦
朝代：明

久镇清泉著庙谟，召还仍命守南都。金龙洒翰新颁敕，铜虎临戎再剖符。万井苍生沾霈泽，一心清节湛冰壶。分携辱在相知后，聊写微情寓画图。
题画赠王都宪公度四首
作者：倪谦
朝代：明

髯龙偃蹇负奇姿，紫甲苔封屈铁枝。历尽冰霜心不改，后凋应向岁寒知。翠屏屹立耸嵚崟，不受纤尘半点侵。绝顶去天惟尺五，苍生深系仰韩心。暂解簪缨憩翠微，公馀清适澹忘机。此身虽在江湖远，魏阙心悬只尺威。银汞遥飞石罅危，望中一道玉虹垂。九重天上多恩泽，常注汪汪万顷陂。
题画赠王都宪公度四首·其一
作者：倪谦
朝代：明

髯龙偃蹇负奇姿，紫甲苔封屈铁枝。历尽冰霜心不改，后凋应向岁寒知。
题画赠王都宪公度四首·其三
作者：倪谦
朝代：明

暂解簪缨憩翠微，公馀清适澹忘机。此身虽在江湖远，魏阙心悬只尺威。
题画赠王都宪公度四首·其二
作者：倪谦
朝代：明

翠屏屹立耸嵚崟，不受纤尘半点侵。绝顶去天惟尺五，苍生深系仰韩心。
题画赠王都宪公度四首·其四
作者：倪谦
朝代：明

银汞遥飞石罅危，望中一道玉虹垂。九重天上多恩泽，常注汪汪万顷陂。
题画送姜惟寅
作者：倪谦
朝代：明

久别相逢白玉京，仙官欲陟太常清。十年夜雨瑶池酒，二月春风紫禁莺。江上鱼龙迎桂楫，山中猿鹤候霓旌。梦梅犹抱烟霞癖，接武天衢好致声。
题画送姜惟寅
作者：倪谦
朝代：明

山人住蓬莱，瑶草俯堪拾。茹之可长生，红腴好颜色。一朝驾苍螭，凌云朝紫极。天门笑相遇，已注真仙籍。别我下江东，何以慰相忆。囊中九转丹，还应乞馀粒。
题画金兰
作者：倪谦
朝代：明

柔毫夺化工，写此湘皋荣。猗猗转光风，粲粲敷金英。此君静相倚，岁寒同结盟。珍重置座隅，将况交友情。金以坚利断，兰以扬芳馨。
题画龙
作者：倪谦
朝代：明

蟠泥伍鱼鳖，畴能识其神。一朝云雷便，奋跃飞天津。叶公岂真好，刘累安可驯。苍生望已久，为霖沾八垠。
题白鹿仙人图
作者：倪谦
朝代：明
体裁：七言绝句

百尺松阴石磴重，千年白鹿涧边逢。仙人月底吹箫去，知向缑山第几峰。
题竹
作者：倪谦
朝代：明

谁剪脩篁百尺梢，独馀翠筱半含苞。不妨紫凤飞来晚，认得烟菆有旧巢。一夜凉飙转素商，凤毛月下影回翔。玉枝瘦损知谁似，却忆夷齐在首阳。
题竹
作者：倪谦
朝代：明

金壶素楮墨淋漓，写出扶疏带雨枝。湘浦啼痕秋作点，淇园翠色晚含滋。窗前把酒閒吟处，篷底停桡独听时。沧海新波添几尺，长竿欲系钓鳌丝。
题竹
作者：倪谦
朝代：明

露叶凝香翠欲流，月华凉浸一庭秋。恍疑阿母停鸾驭，玉节玄旌散不收。
题竹·其一
作者：倪谦
朝代：明

谁剪脩篁百尺梢，独馀翠筱半含苞。不妨紫凤飞来晚，认得烟菆有旧巢。
题竹·其二
作者：倪谦
朝代：明

一夜凉飙转素商，凤毛月下影回翔。玉枝瘦损知谁似，却忆夷齐在首阳。
题竹二首
作者：倪谦
朝代：明

扶疏林外几枝存，犹有清阴落酒尊。莫惜烟梢半摧折，春风争看长龙孙。萧森绿玉楚江浔，积翠凝烟自满林。试看岁寒冰雪里，青青方见一生心。
题竹二首·其一
作者：倪谦
朝代：明

扶疏林外几枝存，犹有清阴落酒尊。莫惜烟梢半摧折，春风争看长龙孙。
题竹二首·其二
作者：倪谦
朝代：明

萧森绿玉楚江浔，积翠凝烟自满林。试看岁寒冰雪里，青青方见一生心。
题竹兰古石
作者：倪谦
朝代：明

湘皋风雨深，磊磊石应长。芳华散幽馥，寒玉摇清响。彼棘何夭夭，托根乃同壤。千古仲尼心，援琴动遐想。
题竹寿太常李先生立之
作者：倪谦
朝代：明

乙未五月十二日，乃是太常先生之诞辰。肯堂献寿写绿玉，薰风满座清无尘。高堂四壁悬长幅，我独爱此看不足。眉寿应期卫武同，满劝霞觞咏淇澳。先生美质玉粹温，步玉早登金马门。只今容台挺高节，叶叶雨露涵天恩。一片岁寒心，千古箫韶意，老去终为清庙器。虞廷九奏凤来仪，好恊至和鸣盛世，飘飘正带淩云气。
题竹林图
作者：倪谦
朝代：明

往年京城少脩竹，好事移植今颇多。我屋庭前四五个，鲜飙披拂青婆娑。爱此浑如水苍玉，坐对清标良不俗。倚阑吟赏趣无穷，洗尽胸襟尘万斛。紫芝山人人品高，风雨落笔声潇潇。渭川千亩箨龙骨，并刀剪入蛟人绡。初疑帝子云中下，葆盖霓旌翠堪把。复疑流水漱云根，中隐徂徕逸游者。山人山人尔多才，今我一见心眼开。此境人间在何处，便欲蹑屐凌苍苔。洞箫石上吹一曲，月明定引鸾皇来。君不见萧郎惯貌湘浦秋，后来独步文湖州。近代商集贤，更数柯丹丘。意匠经营斡天巧，却羡妙墨追前脩。太史知从何处得，挂向虚堂净如拭。不须买地费栽培，置身常在筼筜侧。竹兮竹兮岁晚节愈坚，先生之德亦复然。武公化去已千载，为尔重歌淇澳篇，呜呼为尔重歌淇澳篇。
题竹石山鸟
作者：倪谦
朝代：明

楚江暮雨迷苍梧，淋漓绿玉烟模糊。巢深何处宿鸾凤，声断不闻啼鹧鸪。一竿湿重欹疏翠，山骨巉岩露鳌背。孤仓特立此栖身，何异幽人独沉晦。昂头缄啑常忍饥，羽毛应待朝阳晞。明看旭日放新霁，一任长空万里飞。
题竹送吴佥宪赴湖湘
作者：倪谦
朝代：明

方岳选才良，重烦出建章。湛恩承晓露，直节凛秋霜。衣绣过江表，乘骢到汉阳。临岐无以赠，交意托潇湘。
题米南宫云山图
作者：倪谦
朝代：明

雨声入树密如烟，云气埋山白似绵。钓罢归来掩关卧，不知春水到门前。
题芜湖陶氏所藏渊明归去来辞图
作者：倪谦
朝代：明

渊明归去来，初非薄五斗。悠然独往意，寓兴诗与酒。三径有菊松，门垂五株柳。清风北窗下，羲皇以为友。大书晋徵士，千载名不朽。至今一篇辞，讽诵在人口。良工得其意，模写出妙手。后人能宝藏，什袭若琼玖。传家岂不美，所贵德世守。勉焉继高风，名宗庶无负。
题花卉翎毛
作者：倪谦
朝代：明

簇簇海棠枝，双双白头鸟。何处闻一声，春风琐窗晓。
题花鸟画
作者：倪谦
朝代：明

芳园散香风，春色遽如许。幽鸟寂无声，名花娇欲语。
题葡萄二首
作者：倪谦
朝代：明

密叶风生夏日长，草龙珠帐晚生凉。主家留客琅玕簟，何用冰壶出蔗浆。鳞甲纷披照眼低，鼎湖去后更谁骑。却疑刘累真能扰，夭矫长髯到地垂。
题葡萄二首·其一
作者：倪谦
朝代：明

密叶风生夏日长，草龙珠帐晚生凉。主家留客琅玕簟，何用冰壶出蔗浆。
题葡萄二首·其二
作者：倪谦
朝代：明

鳞甲纷披照眼低，鼎湖去后更谁骑。却疑刘累真能扰，夭矫长髯到地垂。
题蒲石
作者：倪谦
朝代：明

拳石浸清漪，灵苗亦自奇。虎须真可捋，相近莫相疑。
题赤壁图为太守金伯玉
作者：倪谦
朝代：明
体裁：七言绝句

赤壁江空水接天，举匏挥翰忆坡仙。如今只有东山月，曾照当年载酒舡。
题赤壁图为太守金伯玉
作者：倪谦
朝代：明

赤壁江空水接天，举匏挥翰忆坡仙。如今只有东山月，曾照当年载酒船。
题赤壁图为钱景和赋
作者：倪谦
朝代：明

坡仙豪气隘八荒，絷羁天脱神龙骧。思如百川赴东海，嬉笑怒骂皆文章。天门萋菲多鬼蜮，放浪远投云水乡。江山如此良不恶，况有赤壁临沧浪。天存此景似相待，新秋灏气传清商。老仙载酒赤壁下，烟波万顷一苇航。是时东山月始出，浩歌棹雪迎流光。清风徐来水波静，毛骨飒爽生微凉。凭虚浩浩不知止，空明坐击淩苍茫。水天一色粲星斗，恍若有路通银潢。座中何人吹紫玉，呜呜怨泣孤舟孀。倚歌相和豁襟抱，拊景慷慨悲兴亡。山川千古留霸迹，东望夏口西武昌。昔当曹瞒顺流下，舳舻千里旌旗扬。临江洒酒气何壮，傲睨已灭孙吴疆。东风一炬悉灰烬，庙算岂料输周郎。只今英雄果何在，惟剩山色摩青苍。寓形宇内海一粟，日月苦短江流长。游挟飞仙不可得，有酒且共浇诗肠。江风山月不须买，匏尊相属乐未央。洗盏更酌醒复醉，枕罍颓卧夫何妨。后此时维冬十月，重继斯游从雪堂。仙魂化去邈千载，独遗二赋铿琳琅。我曾奉使向荆楚，扁舟载月经蕲黄。醉呼坡仙酹赤壁，招魂拟欲凭巫阳。横江尚见旧孤鹤，掠舟西去蹁玄裳。愧无词赋续高兴，梦想风流今几霜。良工意匠有深趣，笔妙不让顾长康。平生于公想兴慕，爱貌此景归毫芒。一朝眼底且惊见，彷佛坐我尊俎傍。始知人生贵适意，何用屑屑嗟行藏。
题辛冲和云谷轩
作者：倪谦
朝代：明

浮云起岩石，叆叇能成霖。乃栖崖壑间，结兹数亩阴。变化宁有迹，卷舒本无心。若人守雌者，内观趣弥深。茅盖隐玄关，迥绝纤埃侵。终朝味道腴，何必婴华簪。心远境自僻，岂必巢云林。渊默养冲和，兀坐万虑沈。古人若逝水，孰能遗至今。长生有真诀，休沐容相寻。
题过廷章所藏钱惟心墨竹石
作者：倪谦
朝代：明

箨龙叶战风泠泠，满耳秋声生翠屏。便好参差裁绿玉，九苞鸣凤在虞廷。
题风烟雪月四梅
作者：倪谦
朝代：明

想见冰姿照素袍，数声横笛汉江皋。如今不逐春风落，凭仗中山紫兔毫。一笑群仙齿粲然，霏霏玉骨锁寒烟。蹇驴踏雪曾相遇，流水断桥山店边。东君私许冠群芳，万斛明珠夜有光。朔雪纷纷莫相妒，六花争似五花香。孤芳宜托岁寒交，尚白何须费解嘲。五夜不禁清到骨，半痕斜月挂晴梢。
题风烟雪月四梅·其一
作者：倪谦
朝代：明

想见冰姿照素袍，数声横笛汉江皋。如今不逐春风落，凭仗中山紫兔毫。
题风烟雪月四梅·其三
作者：倪谦
朝代：明

东君私许冠群芳，万斛明珠夜有光。朔雪纷纷莫相妒，六花争似五花香。
题风烟雪月四梅·其二
作者：倪谦
朝代：明

一笑群仙齿粲然，霏霏玉骨锁寒烟。蹇驴踏雪曾相遇，流水断桥山店边。
题风烟雪月四梅·其四
作者：倪谦
朝代：明

孤芳宜托岁寒交，尚白何须费解嘲。五夜不禁清到骨，半痕斜月挂晴梢。
题鹭丝画为庞地官赋
作者：倪谦
朝代：明

羽仪偶别凤池行，暂落芦花野岸傍。回首凌风忽飞去，碧天空阔海茫茫。洁白清脩立钓滩，云程遥待逐鹏抟。渔翁不识孤高性，漫作沙鸥一样看。
题鹭丝画为庞地官赋·其一
作者：倪谦
朝代：明

羽仪偶别凤池行，暂落芦花野岸傍。回首凌风忽飞去，碧天空阔海茫茫。
题鹭丝画为庞地官赋·其二
作者：倪谦
朝代：明

洁白清脩立钓滩，云程遥待逐鹏抟。渔翁不识孤高性，漫作沙鸥一样看。
风雨归庄图为钱景和赋
作者：倪谦
朝代：明

阴云蔽空如墨堆，长风入林声撼雷。木叶惊飞水波涌，忽送一天山雨来。山翁行行在中路，急归远向溪桥度。破伞高擎稚子扶，杖瘦泥深不能步。到家入门呼老妻，快烧榾柮烘我衣。
风雨归渔
作者：倪谦
朝代：明

江树风力斜，江波雨声急。孤篷有归渔，清寒压蓑笠。
魏尚书墨竹为靳上人赋
作者：倪谦
朝代：明

我昨移棹游湘皋，潇潇西风吹凤毛。嫩凉轻透白苧袍，推篷把酒歌离骚。仰观劲节排云上，绿玉交加静相向。落箨宜裁汉祖冠，翘枝欲化壶公杖。羲和鞭日秋阴清，扶疏影重弄晚晴。耳边忽闻鹧鸪语，钩辀格磔林间鸣。朅来久作瀛洲客，梦想奇游知未得。偶从精舍见图画，墨花尚带江云湿。上人爱此如拱璧，重是司寇尚书笔。此君何可一日无，幽窗坐对心神怿。
鱼
作者：倪谦
朝代：明

蘋藻绿依依，鲜鳞跃处肥。江湖宜适意，切莫近渔矶。
鹊桥仙·次韵贺费彦升寿六十
作者：倪谦
朝代：明

庄椿甲子，费壶日月，历象也难推候。瑶池阿母向西来，特地把、蟠桃荐酒。竹梧标格，鹤鸾风采，但见年年依旧。称觞莫道我来迟，喜和得、阳春添寿。
鹭丝画
作者：倪谦
朝代：明

白雪毵毵好羽衣，藕花洲渚恣鸣飞。自缘肌骨生来瘦，岂是鱼虾不疗饥。
黄楚祥院判母挽诗
作者：倪谦
朝代：明

歌残黄鹄抚遗孤，玉立儿孙尽琏瑚。医国术高龙授诀，掇科名显凤栖梧。堂前零落忘忧草，林外哀鸣返哺乌。苦节清风垂阃范，百年无愧下从夫。
龙眠书舍
作者：倪谦
朝代：明

四檐古木数椽居，一点寒灯半夜书。载酒岂无人问字，到门时有客巾车。碧山雨歇朝吟后，石榻云开午梦馀。闻说昔贤勤学处，或从长白又匡庐。
徐州
作者：倪辅
朝代：明
体裁：七言绝句

山中云散千年气，堤上人耕百战场。瘦马独行回首处，冷烟斜日似咸阳。
过浔阳
作者：倪辅
朝代：明
体裁：七言绝句

苦竹黄芦带暝烟，水云深锁旧江天。青衫送客无司马，那得琵琶上驿船。
题竹送许昌世佥宪四川
作者：倪辅
朝代：明
体裁：七言绝句

春明门外断秋风，梦隔烟花紫禁中。何处竹枝传别意，子规残月在巴东。
秋日过张子读易居喜遇顾徐二子
作者：倪长圩
朝代：明
体裁：七言律诗

一棹迎秋傍晚凉，疏窗灯火旧书堂。穷愁久识张平子，著述重逢顾野王。江上蒹葭方浥露，洲前鸿雁正经霜。南州孺子闻名久，知有鸿文石室藏。
次曹秋岳年兄韵·其一
作者：倪长玗
朝代：明
体裁：五言律诗

守约安贫贱，良朋辱过存。吾衰谁与怨，疑义幸逢论。草上雨珠碎，天边弦月昏。坐来更漏转，香减酒卮痕。
次曹秋岳年兄韵·其二
作者：倪长玗
朝代：明
体裁：五言律诗

五更风雨急，惊听到桃花。薄倖迷红浪，携宾怯绿莎。平畴芳草乱，上国美人赊。好会浮生仅，迟君天外槎。
题马
作者：倪颙
朝代：明
体裁：七言绝句

红缰袅袅绾金羁，仗立归来日未西。四海只今烽燧息，华阳春草正萋萋。
为沈趣庵题画
作者：偶桓
朝代：明
体裁：七言绝句

溪山深处野人居，小小帘栊草阁虚。洒面松风吹梦醒，凌霄花落半床书。
又
作者：偶桓
朝代：明
体裁：古风

养疴卧丘樊，庶得脱尘鞅。三径日就荒，行乐倦还往。荆榛既蕃芜，荼蓼亦滋长。幽兰独憔悴，况复缠草莽。不因馨香发，岂获君子赏。
岁暮
作者：偶桓
朝代：明
体裁：五言律诗

忽忽岁云暮，朔风吹客衣。虽云乡井近，转觉信音稀。山响鼪鼯啸，江空鹳鹤飞。百年浑潦倒，底事未能归。
怀友次陈石泉韵
作者：偶桓
朝代：明
体裁：七言绝句

枫林叶赤露华浓，来往晴沙一径通。遥望美人秋水隔，蘋花吹老楚江风。
早发漓江示同舟戴伯贞
作者：偶桓
朝代：明
体裁：古风

夜泊南熏亭，晓上白石潭。北风飒以爽，萧萧动征衫。漓水激沙砾，桂岭浮烟岚。顾此道里修，遥遥在天南。常恐瘴疠恶，三年情不堪。今晨始得归，洒然脱尘凡。况遇同袍友，高歌酒初酣。搔彼头上雪，短发各䰐鬖。相顾但一叹，往事悉已谙。林泉在何处，为我洗馀惭。
杂诗
作者：偶桓
朝代：明
体裁：古风

衡茅日岑寂，嘉树生繁阴。夙兴挹朝爽，翛然澄我心。如彼倦飞鸟，冀得栖故林。抱经味遗言，且复理鸣琴。惜哉钟子殁，旷世谁知音。
次永州
作者：偶桓
朝代：明
体裁：五言律诗

迢递南征日，边陲路转赊。零陵还属楚，湖口只如巴。送舍应防虎，居人解捕蛇。九疑遥在望，稽首问重华。
清真观
作者：偶桓
朝代：明
体裁：七言律诗

殿阁峨峨转夕晖，放生池上客来稀。应知羽士登真去，独见山童汲涧归。云冷松巢空鹤氅，雨荒丹灶长苔衣。野人素有烟霞癖，欲向玄关共息机。
王孟端墨竹
作者：偶桓
朝代：明
体裁：七言绝句

凤池退食写琅玕，醉墨淋漓尚未乾。寄赠故人良有意，清风日日报平安。
王孟端墨竹
作者：偶桓
朝代：明
体裁：七言绝句

龙香细细霜藤滑，写出潇湘碧玉枝。倾耳风帘明月夜，飞琼何处弄参差。
赴夷陵
作者：偶桓
朝代：明
体裁：古风

迢迢上夷陵，意促日易暝。乱石劖马蹄，丛棘罥衣领。登山若攀天，度壑如赴井。抚膺欲呕心，喘息屡延颈。但逢过虎迹，夐绝行人影。顾兹客怀恶，况乃道里永。毫素难具陈，聊以述短咏。
送徐德源回横州
作者：偶桓
朝代：明
体裁：七言律诗

萧萧鞍马驻江滨，回首秋风益损神。自念未归他郡客，更禁相送故乡人。羁愁太剧难分袂，老泪无多易满巾。归向南溟有双鲤，寄书还肯问垂纶。
送陈民初先生归广州兼问讯赵知事公杰
作者：偶桓
朝代：明
体裁：七言律诗

静江遥带五羊城，官舸乘风画鹢轻。客馆乡人秋送别，高斋弟子日相迎。桄榔接叶蛮烟暗，螺蚌含珠海月明。到郡为询贤赞府，几时鞍马定朝京。
题唐人马图
作者：偶桓
朝代：明
体裁：五言绝句

内厩多龙马，奚官晚更调。独矜红叱拨，老气压天骄。
题息关墨竹图
作者：偶桓
朝代：明
体裁：古风

西清阁老李蓟丘，笔法妙过文湖州。试拈雪茧翻墨沈，淋漓埽作湘云浮。箨龙迸土翠胎绽，秀出亭亭苍玉干。十茎五茎何必多，老嫩风晴总堪玩。坚贞苦节凌岁寒，袅娜新稍翔凤鸾。灵飙宛度佩环响，璧月或照蛟龙蟠。蓟丘蓟丘难再得，抚卷令人空唶唶。品题况有松雪翁，从知价重千金直。
题李道衡画
作者：偶桓
朝代：明
体裁：古风

昔从金焦赴江夏，随路看山如看画。兰船久泊琵琶亭，徘徊独向匡庐下。眼空九叠芙蓉屏，紫烟焰夺香炉青。秀色无端岂能揽，胸次直欲吞峥嵘。却笑不如谢康乐，陟峻探奇恣盘薄。回首十年如梦醒，岂得无情恋丘壑。如今见画如见山，豁然洗我尘土颜。丹崖翠巘隐楼观，神游窈窕难跻攀。盘盘磴道淩云起，有客携筇领童子。拄杖过桥无垢氛，行处流霞黏步屣。瀑流一派悬绝壁，下喷风雷几千尺。樵儿赴薪争渡溪，白石青泉相荡激。怪松倚涧腾虬龙，支撑日月摩苍穹。茯苓琥珀出其下，采掇恐有商山翁。老夫本有山水癖，一落人寰头已白。欲卜幽栖恨未能，对此长歌空叹息。
题燕穆之楚江秋晓图
作者：偶桓
朝代：明
体裁：七言律诗

七泽苍茫曙色微，眼中风景尚依稀。疏林半隐黄陵庙，凉雾初消赤壁矶。波动蒹葭涵日出，沙喧鸿雁带霜飞。令人却忆曾游处，濯足中流放棹归。
题肤功雅奏图
作者：傅于亮
朝代：明

运筹前后著勋殊，附臂频催入帝都。圯上有书留报汉，胸中操算立降胡。天山自昔凭三箭，辽左而今仗一夫。秉铖纷纷论制胜，笑谈尊俎似君无。
鉴湖
作者：傅俊
朝代：明
体裁：七言律诗

重湖望断水东西，百折莲塘曲曲堤。杨柳暗藏茆屋小，菰蒲遥应画桥低。采莲歌去声还杳，载酒船来路欲迷。几度落花流出煖，错教人认武陵溪。
春日花下有感
作者：傅光宅
朝代：明

江月江烟望白门，春风春雨自黄昏。年年杨柳无消息，夜夜梨花有梦魂。苏小香车松下路，莫愁芳树水边村。缄情欲寄双飞燕，肠断回文是泪痕。
登郡城东楼
作者：傅光宅
朝代：明
体裁：七言律诗

沧海孤城接素秋，万山摇落此登楼。青徐近绕秦封在，江汉遥通汶水流。旧雨东南频入梦，浮云西北迥生愁。鲁连箭去人千古，尊底斜阳照白头。
礼补陀大士八韵
作者：傅光宅
朝代：明
体裁：五言排律

翠壁千重尽，沧溟万里开。龙宫吞日月，蜃气拥楼台。五岳谁飞锡，三生此度杯。地疑人境外，身似梵天回。紫竹藏鹦鹉，青莲见善财。海神听法至，天女献花来。慧眼观千界，潮声振九垓。皈依持半偈，甘露洒尘埃。
赠一乘上人
作者：傅光宅
朝代：明
体裁：七言绝句

海山深处有高僧，妙法曾参第一乘。方寸自能清似水，浮云底事爱还憎。
过海潮赠大智禅师
作者：傅光宅
朝代：明
体裁：七言律诗

宝地新开大海边，法坛长日拥诸天。慈光会满三千界，苦行先经六十年。五岳烟霞孤锡迥，万川水月一灯悬。不知再见应何日，一片心依智者禅。
题台头演武台松树
作者：傅光宅
朝代：明
体裁：五言律诗

细柳环金甲，孤高见此松。名应留汉将，爵不受秦封。云影来归鹤，风涛起卧龙。清霜十月尽，苍翠照千峰。
饮光岳楼
作者：傅光宅
朝代：明
体裁：七言律诗

画栋雕甍倚太清，平临岱岳俯东瀛。天低远树浮烟迥，水绕孤城落日明。座引长风消暑气，野含时雨近秋城。传闻海外风波急，一剑同怀报主情。
早朝
作者：傅冠
朝代：明
体裁：七言律诗

西山爽气接蓬莱，紫殿光摇曙色开。五凤忽衔丹诏下，六龙时驾衮衣来。班连禁地三台近，乐奏钧天万舞回。圣主殷忧方借箸，趋陪愧乏贾生才。
行泰山谷中宿山腰人家
作者：傅国
朝代：明
体裁：古风

泰山谷，千树栗。林深路迷不见人，秋风果落声瑟瑟。日暮无粮稚子饥，摘食一颗甜如蜜。行行渐至桃花东，一线陡然马不通。两人度我入虚空，不高不下足凭凭，一举如凌万壑风。鸟霏霏兮在下，日杳杳兮岩丛。渐闻溪声来足底，满谷喷薄风雷起。浪花滚滚吹过头，松箔细细清人髓。须臾天黑溪路穷，铁锁漠漠石垒垒。一攒云树郁半天，人家住在半天里。正对双标明月峰，直挂一道银河水。明月朝朝含飞舞，银河夜夜杂风雨。不知甲子今几更，但云居此已三祖。只身常穿虎豹群，一壶惯作白云主。春秋时集槲叶衣，儿女半带黄精羽。不解摫裳与种田，风气深深犹太古。翳余半世风尘客，到此惊嗟一动魄。頫视人间但苍苍，自怜吾得生羽翮。此夜槃薄象纬间，不脱衣裳卧云席。一襟清风空驭寒，万里高秋玉露白。垂足一洗天汉波，俯身欲拾支机石。苍茫之间见群峰，天然七十二芙蓉。秦封汉检俱冥漠，怪石吞天真形恶。不知玉策付何人，青鸟不来金字落。我欲探之豁心愁，念此有无转萧索。兴酣大叫蛟龙吼，群帝兴衰我何有。黯淡忽如天地回，狂风怒驱山石走。叱咤一时百灵奔，沧海潆渟一杯酒。平生壮游此其最，崩流巧与高歌会。明朝更排九重关，直跨飞龙出天外。
下郎山
作者：傅圭
朝代：明

下山仍似上山难，石蹬崚嶒跨急滩。孤屿未登还细问，好花虽过亦回看。时逢狭径苔偏滑，候到新秋气已寒。小歇菜庵门外柳，开囊试简几吟安。
与诸乡友手谈
作者：傅圭
朝代：明

轩过何以答高情，光禄新分九酝清。琥珀浮来浓有色，琉璃写出细无声。试看宝镜催人老，肯使金樽负月明。万事如棋堪一笑，几番输去几番赢。
乙丑二月一日泊晚刘承华见约携酒殽同饯刘廷宣地官宁夏送赏
作者：傅圭
朝代：明

二月都城夜尚寒，何人饯别具盘餐。一灯论旧归乡客，万里输边属地官。望入重关天势阔，梦回离馆雨声残。为民为国吾儒事，肯叹人间行路难。
九月府堂诸公相携登横翠楼
作者：傅圭
朝代：明

街头风雨报重阳，菊正芳菲酒正香。横翠客来开晚霁，莲池月出漾天光。尘消西接青山近，霜冷南飞白雁忙。此日放怀君莫讶，牛山曾笑泪沾裳。
元宵应制
作者：傅圭
朝代：明

一曲霓裳万朵莲，祥烟缭绕护神仙。广陵未必能胜此，何用虹桥起殿前。
元宵应制
作者：傅圭
朝代：明

火树参差映碧空，满城和气自融融。分明炎海冰天外，都在春台玉烛中。清夜香生辇路尘，莲花如锦月如银。君王别有光明烛，遍照穷檐蔀屋人。
元宵应制
作者：傅圭
朝代：明

通宵禁钥启重关，争看金鳌海上山。缥缈祥烟横帝阙，薰蒸和气溢人寰。风生玉砌车尘动，月转珠宫扇影还。独有升平歌曲妙，君王应为一开颜。
元宵应制·其一
作者：傅圭
朝代：明

火树参差映碧空，满城和气自融融。分明炎海冰天外，都在春台玉烛中。
元宵应制·其二
作者：傅圭
朝代：明

清夜香生辇路尘，莲花如锦月如银。君王别有光明烛，遍照穷檐蔀屋人。
再次韵克温雪假山兼谢留饮
作者：傅圭
朝代：明

属尔家僮冻莫号，为山因雪未为劳。上天赐予从来厚，平地功夫积渐高。对赏不须康乐屐，遍题何惜管城毛。昨宵北海开樽处，笑挹琼华泛翠涛。月上都城鸟不号，赋诗行酒漫辞劳。巷多车马宁论僻，山有神仙不在高。耳热冻思溪外石，年来霜入鬓间毛。君家阳羡茶名久，试扫新虞点素涛。
再次韵克温雪假山兼谢留饮·其一
作者：傅圭
朝代：明

属尔家僮冻莫号，为山因雪未为劳。上天赐予从来厚，平地功夫积渐高。对赏不须康乐屐，遍题何惜管城毛。昨宵北海开樽处，笑挹琼华泛翠涛。
再次韵克温雪假山兼谢留饮·其二
作者：傅圭
朝代：明

月上都城鸟不号，赋诗行酒漫辞劳。巷多车马宁论僻，山有神仙不在高。耳热冻思溪外石，年来霜入鬓间毛。君家阳羡茶名久，试扫新虞点素涛。
同冯西屏郁文渊游西山
作者：傅圭
朝代：明

鸡距泉头望抱阳，翠屏隐隐护山乡。浮尘不到閒行客，高兴宁辞醉后觞。秀色一川松叶净，黄云万顷稻花香。诗成却愧无佳句，也问东君借锦囊。
同张中舍克之访陈士彦国子监
作者：傅圭
朝代：明

晓凉扳友禁城东，不为寻芳踏软红。月色尚馀三岛外，漏声初尽百花中。识途老马行相逐，出谷新莺语亦同。何事浮云多变态，惟应一笑付西风。
和中允克温咏雪
作者：傅圭
朝代：明

窗前彻夜似虫号，屏翳驰驱不惮劳。远道慈乌飞欲尽，上林琼树簇偏高。春来喜见滋群动，老去愁闻点二毛。何处仙郎歌郢曲，逼人清气压秋涛。
和克温寒夜独坐
作者：傅圭
朝代：明

更漏沈沈夜色赊，天留清景付贫家。乍凝檐外冰成柱，乱舞阶前雪作花。酒醒忽惊寒欲动，烛残犹爱影频斜。莫言冷淡无人识，一曲阳春众所誇。
和克温春夜独坐
作者：傅圭
朝代：明

中天斗柄又回东，积雪俄看化玉虹。茶忆荆溪分雀舌，酒沽燕市当郫筒。虚堂坐久寒生白，蜡炬花残夜剪红。细读君诗何所似，春云蔼蔼散晴空。
夜酌
作者：傅圭
朝代：明

故人同叙故园情，花气馨香酒气清。且尽东君投辖意，谩怜西塾读书声。望迷远塞云俱黑，坐久空堂烛自明。却忆元戎窦车骑，燕然新勒几时成。
大宁山由云梯上塔访翠峰禅师
作者：傅圭
朝代：明

涧草岩花迥不同，他山何处避高风。层峦如出青云外，片石疑来白雪中。下院有松孤鹤伴，上方无路一梯通。飘飘已觉吾身健，谁复蓬莱问海东。
客至无殽得扫字
作者：傅圭
朝代：明

茅鸡今已无，甄羊瘦难造。疏食复水饮，仓卒真恶草。甘露漫分羹，未应鬓华皓。馈食无竹笾，奚取用乾䕩。桑阴才种瓜，堂前未剥枣。决明此月生，菰蒲待秋早。昨日荐芳鲜，多品惟蘋藻。今晨速诸父，盘餐绝鲜薧。君自城中来，是我旧交好。蓬户有馀光，花径不曾扫。为别已经时，各欲摅怀抱。相对几筵空，何有于倾倒。爰伤蓼蓼莪，更怜肃肃鸨。于飞集苞桑，无任意懆懆。民事日艰难，不能蓺稷稻。无以供子职，何由媚翁姥。比年闻旱魃，去岁见淫潦。既乏出游勤，又缺自焚祷。愆阳及伏阴，相逐成札夭。潜遘气薰蒸，无间少与老。沟壑转羸弱，土地涂肝脑。但救水火中，岂复论皞皞。车雨忆陈戬，江客怨张镐。是谁遗此灾，愿执投有昊。禄食民膏脂，民身国所宝。死者骨已枯，生者形亦槁。归舍不能食，此言当探讨。也知吟哦忌，不解明哲保。恋恋与君言，忧心觉如？。留君君不留，徒自增热恼。薄送出柳庄，云满博陵道。谷风习习来，民皆去烦燥。螮蝀忽然横，俄复日杲杲。将谓破愁颜，卒讶招惊懊。俾我心摇摇，如彼风中纛。颠毛未暇理，风中乱蓬葆。黄鸟此兴歌，驷马喧？皂。高者登山阿，深者入海岛。君如有钟鼓，盍亦日鼓考。匪我发狂言，诗载山有栲。
客至无殽得扫字
作者：傅圭
朝代：明
体裁：古风

茅鸡今已无，甄羊瘦难造。疏食复水饮，仓卒真恶草。甘露漫分羹，未应鬓华皓。馈食无竹笾，奚取用乾䕩。桑阴才种瓜，堂前未剥枣。决明此月生，菰蒲待秋早。昨日荐芳鲜，多品惟蘋藻。今晨速诸父，盘餐绝鲜薧。君自城中来，是我旧交好。蓬户有馀光，花径不曾扫。为别已经时，各欲摅怀抱。相对几筵空，何有于倾倒。爰伤蓼蓼莪，更怜肃肃鸨。于飞集苞桑，无任意懆懆。民事日艰难，不能蓺稷稻。无以供子职，何由媚翁姥。比年闻旱魃，去岁见淫潦。既乏出游勤，又缺自焚祷。愆阳及伏阴，相逐成札夭。潜遘气薰蒸，无间少与老。沟壑转羸弱，土地涂肝脑。但救水火中，岂复论皞皞。车雨忆陈戬，江客怨张镐。是谁遗此灾，愿执投有昊。禄食民膏脂，民身国所宝。死者骨已枯，生者形亦槁。归舍不能食，此言当探讨。也知吟哦忌，不解明哲保。恋恋与君言，忧心觉如�。留君君不留，徒自增热恼。薄送出柳庄，云满博陵道。谷风习习来，民皆去烦燥。螮蝀忽然横，俄复日杲杲。将谓破愁颜，卒讶招惊懊。俾我心摇摇，如彼风中纛。颠毛未暇理，风中乱蓬葆。黄鸟此兴歌，驷马喧隶皂。高者登山阿，深者入海岛。君如有钟鼓，盍亦日鼓考。匪我发狂言，诗载山有栲。
宿第一峰
作者：傅圭
朝代：明

忘归薄暮话从容，夜宿郎山第一峰。鹫岭并看灵隐寺，鸡声兼听景阳钟。清泉带雨流深涧，老鹤栖云伴古松。有约才成轻聚散，不知何日得重逢。
寄同学知友
作者：傅圭
朝代：明

十年芹泮喜相知，一别今成两地思。宾馆空悬徐孺榻，暮云常忆杜陵诗。泚毫梁苑真惭拙，抱玉荆山莫叹迟。圣代登贤隆往古，秋风蟾桂有高枝。
寿李阁老先生
作者：傅圭
朝代：明

绮席春深泛紫霞，分明相府是仙家。调元正捧云中日，结实还看海上花。千载文光瞻北斗，九重恩渥叠黄麻。疏慵幸接龙门早，一曲南飞思未涯。
将雨
作者：傅圭
朝代：明

鹳鸣垤上己多情，底讶东风习习清。马首湿妨寻柳兴，担头寒涩卖花声。云飞远堞如灰白，萤度疏帘似火明。自是丰年元有兆，南郊曾庆礼初成。
归自大宁重渡易水
作者：傅圭
朝代：明

冈峦过尽见郎山，曲曲沙堤易水湾。东望金台人不见，数声啼鸟野花閒。
怀归
作者：傅圭
朝代：明

朝回魂爽便南飞，欲谂衷情向琐闱。十载松楸空想望，四时蘋藻孰归依。日来赐服花添锦，梦里亲身布作衣。暮史朝经成底事，鲁论开卷愧无违。
抱阳山夜酌次西屏韵
作者：傅圭
朝代：明

月上东山报晚晴，曲终刚见一峰青。题分秋兴诗应健，坐隔寒泉酒未醒。祖席飞飞萤似烛，僧房面面石为屏。但将佳境留人住，亦是山神肯效灵。
抵大宁书僧舍西楹
作者：傅圭
朝代：明

村外重冈护，原头怪石蹲。水声来树杪，花影上山根。寺古残碑蚀，僧贫破衲存。俗尘消不得，何用访柴门。
挽李充昭都谏
作者：傅圭
朝代：明

谏苑清风不可追，词林寥落旧心知。倒衣曾作趋朝敬，反袂真成丧道悲。万里修途怜折轴，半轩残雨忆弹棋。楚江浩荡庐山迥，目断丹旌伫立时。
挽邹抚松
作者：傅圭
朝代：明

曾闻江汉有垂纶，潇洒人间六十春。卜式向来能拜汉，园公老去爱逃秦。剑悬新墓松三尺，鹤吊空庭月一轮。简点当年高士传，名流相顾欲沾巾。
挽黎尚书
作者：傅圭
朝代：明

青云曾及第，绿野更开堂。南北三千里，勤劳四十霜。容台周礼乐，史局汉文章。寂寞龙峰下，春风桂子香。
斋居简毛靳二翰长
作者：傅圭
朝代：明

斋庐相向隔疏槐，清话何妨数往来。风雨满窗惊笔阵，莺花随处避吟台。锦袍讲幄曾同赐，草具盘餐每共开。今日老痴成独坐，高轩底事尚迟回。
新宁伯家飨堂成赐额壮节
作者：傅圭
朝代：明

战伐馀骸骨，勋庸有汗青。赐祠昭壮节，列爵重新宁。雨露杉松茂，春秋黍稷馨。敬承孙子事，应慰在天灵。
晚菊
作者：傅圭
朝代：明

千红万紫竞芳菲，何事黄花独放迟。中谷英英零露质，东篱采采傲霜姿。就荒曾入渊明赋，已老还怜子美诗。不是春风故相妒，寒香自与晚秋宜。
杏花初开书此遣兴
作者：傅圭
朝代：明

春到年年醉习家，閒将野意向人誇。东风报道清明近，扶病犹能看杏花。
此日足可惜
作者：傅圭
朝代：明

百年如瞬息，寒暑迭相侵。所以圣贤学，惜此分寸阴。明日还易得，今日不再临。试观过隙驹，载骤何骎骎。眼前斑白者，昔时俱青衿。才言且姑待，倏尔老其心。理自苦中熟，适意安足歆。愿言重日光，监彼古与今。
渡易水
作者：傅圭
朝代：明

空山万顷海云收，一水中间带石流。日暮无端风乍起，萧萧犹自使人愁。
用送陈士彦韵送张实之贰城固
作者：傅圭
朝代：明

袍笏承恩凤阙东，炉烟轻拂晓云红。闾阎休戚归民牧，秦陇淳庞说汉中。称雨不妨终日异，断金惟欲此心同。知君养晦贤关久，况是传家有素风。
画兔
作者：傅圭
朝代：明

捣药年年住广寒，琼浆时吸桂花丹。何人最慕仙家景，移取霜毛画里看。
画马
作者：傅圭
朝代：明

霜蹄汗血勒朱幩，老气曾空冀北群。此日天闲聊纵目，分明个个五花文。
红梅
作者：傅圭
朝代：明

玉骨清癯恐太奇，春风一醉便看宜。人人认作西园杏，只有江边月色知。
访易水
作者：傅圭
朝代：明

荒村野寺碧山头，白涧西来易水流。我欲放歌寻壮士，寒烟衰草不胜秋。
访晁克仁
作者：傅圭
朝代：明

孤鸟上鱼梁，行人雨湿装。两行堤柳翠，一片野云黄。问路从渔父，沿河到普庄。故人冠亦白，相见各神伤。
赐衣
作者：傅圭
朝代：明

叨列词林七品班，春官侍校愧疏颜。何缘更奉君王赐，锦绮三端借白鹇。
送严永浚太守考最还西安
作者：傅圭
朝代：明

秦川郡守汉郎官，冰檗声华入望寒。政迹已看书上考，诗名况是满长安。一番好雨添行色，千里仁风拥去鞍。寄语郊迎诸父老，暂时借寇若为欢。
送乡同年梁君奇才判西安府
作者：傅圭
朝代：明

策马秦川道，春光欲半时。暖风迎旆发，甘雨向车随。宦业唐师度，才名汉不疑。烦君寻旧迹，一慰故人私。
送体斋先生还乡省祭
作者：傅圭
朝代：明

暂看辞直下承明，故里聊为昼锦行。梦里江山归啸咏，望中桑梓亦光荣。陶园未许开荒径，商鼎还须作和羹。悬望我惭门士后，春风屈指算回程。
送刘可大编修
作者：傅圭
朝代：明

游子欲何之，乡园向海涯。百年炊臼梦，一寸倚门私。赐告恩何重，还朝驾莫迟。木天常职在，应不负幽期。
送刘宗哲进士知束鹿
作者：傅圭
朝代：明

献策登高第，分符得要津。鹿岩连郡郭，滹水亘城闉。父老咸称喜，桑麻总待春。凭谁传循吏，太史是姻亲。
送刘进士克立知屯留
作者：傅圭
朝代：明

曾将词赋奏长杨，又捧除书下建章。小邑也应归礼乐，同乡真亦借辉光。离筵春酒沽燕市，匹马秋风出太行。莫为临岐重惆怅，汉庭虚席待循良。
送南太常卿杨应宁之任
作者：傅圭
朝代：明

文章谁是大方家，早岁英名海内誇。几处作人歌岂弟，陪京典礼际亨嘉。望中山水诗应助，梦里丘园路不赊。莫道南都清暇甚，召还行见下黄麻。
送吴克温
作者：傅圭
朝代：明

承恩送舅向江乡，盛事无须说渭阳。司马共称良史氏，子云仍摄校书郎。溪头春茗含烟碧，舟底鲈鱼入馔香。谁道锦还从昔少，十年三度见登堂。
送彰德太守刘君达夫之任
作者：傅圭
朝代：明

十年杏苑旧同游，出入贤劳鬓未秋。抗疏每闻持正论，分符独喜向中州。甘棠陌上阴堪憩，病草风前色渐瘳。莫道一麾西去远，芳名今已注宸旒。
送李司训之乾州
作者：傅圭
朝代：明

案牍劳终日，何如此职清。坐谈惟往圣，环立有书生。棘院频抽句，贤关久擅名。尽心期报国，端不负生平。
送李子阳归省
作者：傅圭
朝代：明

讂树年年独系情，南归暂许别承明。圣恩初转春宫秩，故里争誇昼锦荣。江上暮云孤梦远，望中秋水片帆轻。经帷闻道犹虚席，屈指回辕日几程。
送王司训之闽中
作者：傅圭
朝代：明

重领除书下玉京，一尊相对不胜情。师儒有道官非冷，案牍无劳梦亦清。榕树翠含山店雨，荔枝香喷海天晴。知君定有苏湖教，倾耳南闽听铎声。
送王文著同知忻州
作者：傅圭
朝代：明

宾幄参谋亦有年，深沈欲并郤生贤。推封已见承殊宠，别驾何须讶骤迁。云绕太行迟去马，月明南浦怨啼鹃。不缘客邸生离思，乡井相望易水边。
送王澄之弟还镇海
作者：傅圭
朝代：明

上国来游重友于，归情犹自忆江湖。一樽不尽临歧意，明月西风雁影孤。
送编修良德兄太守君考绩还任
作者：傅圭
朝代：明

双旌新献绩，二妙旧知名。客底连床夜，离筵对酒情。黄花方烂漫，白雁故飞鸣。路入江乡便，舟随綵鹢轻。石渠资讲画，蔀屋待经营。拜寿慈闱下，还将四牡呈。
送苏伯诚提学江西
作者：傅圭
朝代：明

飘飘季子印非迟，黄纸新函手自持。海内文宗真有属，斗南人物更无疑。担簦合傍春风座，对榻还思夜雨诗。见说江头双鲤足，不妨缄素慰吾私。
送袁君健甫复除上元县
作者：傅圭
朝代：明

京邑贤劳旧已曾，除书重下五云层。事同愿借还非偶，时拟先徵正所能。花底漏声辞玉陛，江边秋色望金陵。奚囊秀句烦频寄，莫谓高飞雁避矰。
送郝汝容赴京
作者：傅圭
朝代：明

花落纷纷满路歧，东风客去独凄其。一年景象惟春日，百岁光阴几别离。马踏卢沟看月晓，钟鸣长乐待晨熹。庙堂便合忧民瘼，不似南窗寄傲时。
送郭鲁瞻复除浚县
作者：傅圭
朝代：明

关下铜符喜再分，行旌遥指浚川云。棘鸾不独仇亭长，竹马还同郭使君。百里桑麻随雨化，万家弦诵傍城闻。只今当伫知循吏，骢马行看夐出群。
雨中问宿唐胡村南寺
作者：傅圭
朝代：明

溪流曲曲抱南山，天与禅林作画看。有客晚来添一景，雨中吟对碧峰寒。
雪落赴悔轩席马上口占
作者：傅圭
朝代：明

雪花方数点，庭院已生寒。治具烦东道，敲诗待长官。剡溪乘兴往，御柳隔春看。却笑髭空断，能吟几字安。
霜落后议游葛洪山答问
作者：傅圭
朝代：明

傍花春日趣，未必胜秋吟。霜落水清浅，木凋山静深。淡容存老菊，爽籁得禅林。空谷经行处，幽怀更不禁。
题天章携琴访友图
作者：傅圭
朝代：明

围屏晴翠送遥岑，寂寂柴门野色深。谁过断桥携绿绮，殷勤特地觅知音。
题屈都谏引之墨梅
作者：傅圭
朝代：明

谁拈彩笔向西湖，貌取寒梅入画图。为爱清香兼晚节，几人相对撚吟须。
题杨廷宜侍御手卷花县鸣琴
作者：傅圭
朝代：明

重重桃李县衙深，更对清流与碧岑。自是日长民事少，一帘花影伴鸣琴。
题荣寿图
作者：傅圭
朝代：明

江天遥识少微星，閒阅乾坤八十龄。高咏直追陶栗里，幽居还傍晋兰亭。名知郡守非干谒，谊重乡闾足典型。何事寿筵光彩异，新看雏凤下青冥。
饮张黄门宅夜归有感
作者：傅圭
朝代：明

人情如世态，蚤暮有炎凉。才曝西岩日，俄飞远塞霜。曲终陈雅乐，酒进托流觞。月色中天在，亭亭照四方。
首夏吏部左堂即事
作者：傅圭
朝代：明

自公还小坐，拙与懒相宜。花外莺啼远，藤稍鹿下迟。厨丁收午饭，堂吏报申时。印钥题封罢，刚能课一诗。
齿动
作者：傅圭
朝代：明

四十才过齿即危，却惭犹未及衰期。字音不敢分明道，肉味非因咀嚼知。尘世于人刚可戒，贫官何物软相宜。閒中尚觅神医术，恐负蒸民第五诗。
东斋即景
作者：傅夏器
朝代：明
体裁：七言绝句

昨夜东风上柳条，万山明媚雪山消。白云不解春中意，一片清阴引寂寥。
涉园遣兴
作者：傅夏器
朝代：明
体裁：古风

春山春草芳，春日拂衣裳。开我东窗坐，试向东浦望。新绿染新色，秀荣发秀香。桃李自家植，蜂蝶此际忙。红妒胭脂锦，碧练琦玉珰。应须借一朵，持此侍花王。
秋兴
作者：傅夏器
朝代：明
体裁：五言绝句

夏尽炎薰解，火微凉露飞。开窗通月色，卷幌引萤归。
赠朱肖简四川佥宪
作者：傅夏器
朝代：明
体裁：七言律诗

樽酒相逢意未穷，离亭行色更匆匆。却看燕蜀几千里，不似朱陈共一风。万丈天梯悬日月，两涯剑水泻玲珑。王尊许国何愁险，匹马萧萧出栈中。
亏容江
作者：傅如舟
朝代：明
体裁：七言绝句

亏容江上是天涯，短发文身几百家。四月山风扇炎燠，槟榔树树尽开花。
入境书怀
作者：傅如舟
朝代：明
体裁：七言律诗

大夫再命二毛侵，衣锦叨恩愧益深。入境看山销客恨，逢人下马作乡音。云藏茅屋村村画，稻满郊田处处金。亲旧凋零时事改，欢娱那更转伤心。
宿南宁周茂甫
作者：傅如舟
朝代：明
体裁：七言绝句

濯缨先上水心亭，风景撩人醉欲醒。翠竹淡梅香不尽，远山重叠送春青。
宿白山人崖
作者：傅如舟
朝代：明
体裁：七言绝句

万木参天护竹篱，荒村无犬亦无鸡。山人崖畔猿无数，对著山人日日啼。
慈静寺访孙太初不遇
作者：傅如舟
朝代：明
体裁：七言绝句

独坐僧房醒俗心，鸟啼红树万山深。先生本是终南客，惯逐樵人出豹林。
暗山
作者：傅如舟
朝代：明
体裁：五言律诗

乱山盘一径，众水伏无门。谷助猿声响，烟笼马色昏。息阴遥问树，具食偶逢村。今日来游意，祗堪许靖论。
武缘县书怀
作者：傅如舟
朝代：明
体裁：五言律诗

簿书寻俗吏，簪组误閒身。梦为思家得，愁缘悔老新。催梳灯照榻，报曙鸟呼人。问尔炎荒客，淹留尚几春。
琢玉亭书感
作者：傅如舟
朝代：明
体裁：五言律诗

亭子小如笠，湖山豁此幽。潮声高枕夜，月色曲池秋。柳长莺频过，花翻蝶欲留。乾坤吾易老，何日问归舟。
缘蓬寨
作者：傅如舟
朝代：明
体裁：七言绝句

壑云拥马欲迷途，鸟语辛酸四面呼。寨长逾山远相迓，彝兵负弩作前驱。
过剑溪桥
作者：傅如舟
朝代：明
体裁：七言绝句

看山晓渡剑溪桥，踏雾冲云马足遥。见说五丁经历处，欲将兴废问渔樵。
道出下沙
作者：傅如舟
朝代：明
体裁：七言律诗

荒村晚发踏烟霏，更上层峰望帝畿。桂海天留修贡地，昆崙山带破蛮威。猿如叩马声声近，花欲埋轮片片飞。亲舍回头思负米，那堪远泪湿征衣。
姑苏早发
作者：傅岩
朝代：明
体裁：七言绝句

吴阊西去片帆轻，野树微茫水国平。一夜橹声摇月影，不知枕上过菰城。
庚辰元旦
作者：傅岩
朝代：明
体裁：五言律诗

晓起看双鬓，居然比昨非。趋朝人语早，掩幔客来稀。酌酒分居后，传柑秩尚微。遥思故乡会，是日定春衣。
题涪翁亭
作者：傅应诏
朝代：明
体裁：五言律诗

乾坤留胜迹，我辈此攀跻。座据浮滨石，觞流瀑布溪。曳林蝉响急，振羽鹤飞齐。何处岷峨是，烟霄望欲迷。
送董兵备衡水
作者：傅德新
朝代：明
体裁：七言律诗

帝城南望楚江开，捧檄人看日下来。万里春光明使节，千年王气接金台。云连湘浦双星度，天尽衡阳一雁回。今日长沙同内地，逢时翻羡洛阳才。
送郭青宇参藩巴蜀
作者：傅德新
朝代：明
体裁：七言律诗

殊方几载叹离群，忽漫相逢又送君。万里江湖龙剑合，一尊风雨蓟门分。峨岷迥出天连雪，栈阁平临马度云。蜀相威名应不负，他时消息好相闻。
广川道中和贻上韵
作者：傅扆
朝代：明
体裁：七言绝句

道旁故垒跨连营，积雪侵云势欲平。莫笑角巾无武略，禁中颇牧是书生。
河水清为兴济青县两县令赋
作者：傅扆
朝代：明
体裁：古风

河水清，嗟无鱼，文禽枵腹绝所茹。若近若远皆枳棘，一望漫漫乏人居。困守河干艰一饱，焉同劲翮腾天衢。恨禽不及懿公鹤，稻粱充足乘行车。河水清，清且浅，托迹咫尺翼莫展。鴳斥莫笑文禽蹇，羽毛熠熠镂金管。
青县道中即事
作者：傅扆
朝代：明
体裁：七言律诗

莽榛无际尽穷荒，点缀郊原柳几章。云锦千群宜牧马，羽骑十队并驱獐。小村火炙榴方赤，长甸风催麦欲黄。已理簿书辞帖括，马蹄犹似旧时忙。
春夕独坐
作者：傅振商
朝代：明
体裁：五言律诗

野色依帘重，芳林定暮鸦。孤灯清古驿，明月媚新花。流水幽村静，歌樵小径斜。客情正望远，何处更鸣笳。
白发
作者：傅振商
朝代：明
体裁：七言律诗

西风寒影集林鸦，落日愁心急暮笳。宦兴无能回白发，秋光偏自染黄花。砧敲渭水愁烟破，雁度秦云碧树斜。秋草不知人意远，悽悽故自绕天涯。
题梁太宰雕桥庄
作者：傅振商
朝代：明
体裁：七言律诗

绿野名园领上游，风云犹为护平畴。槐庭瑞绕音声树，莲沼花藏太乙舟。好客馀香仍旧榻，赐书秘笈锁层楼。更欣奕叶孙枝远，午夜藜光彻斗牛。
孙肖延极谈樵山之胜以诗见贻次答
作者：傅敏功
朝代：明

天外群峰障海西，烟花杳杳望应迷。洞开一径云侵袂，瀑挂千寻玉作梯。荒藓合时留断碣，清尊行处换新题。孤村岁晚游人少，木落寒山但鸟啼。
寓寺馆寄怀谢钟吉
作者：傅敏功
朝代：明

忆自南归岁两徂，避喧时复问浮屠。春深岩岫云常湿，病卧柴门客渐无。笛里梅花虚倚听，愁中竹叶且酣呼。怀人千里琪坛夜，梦断湖山片月孤。
岁晏斋居次黎君醇韵
作者：傅敏功
朝代：明

暮色偏无赖，羁栖旅思深。积薪虚岁月，多病欲山林。冉冉凄瑶草，悠悠掩素琴。所怜松柏意，不受雪霜侵。寒林芳卉歇，孤梦白云悬。竹色含霜苦，花阴浥露偏。霞杯浮月下，吟笛落风前。谁问迷津者，幽居自岁年。
岁晏斋居次黎君醇韵·其一
作者：傅敏功
朝代：明

暮色偏无赖，羁栖旅思深。积薪虚岁月，多病欲山林。冉冉凄瑶草，悠悠掩素琴。所怜松柏意，不受雪霜侵。
岁晏斋居次黎君醇韵·其二
作者：傅敏功
朝代：明

寒林芳卉歇，孤梦白云悬。竹色含霜苦，花阴浥露偏。霞杯浮月下，吟笛落风前。谁问迷津者，幽居自岁年。
江行用唐人韵
作者：傅敏功
朝代：明

放舸寒江未拟回，千家烟树隐楼台。片云红似镜中出，列岫青从峡里来。华发漫从游子兴，清尊偏向故人开。梅花已报春消息，双屐能忘印绿苔。
游七星岩
作者：傅敏功
朝代：明

虚岩缥缈七星开，入望晴云拥翠来。一壑龙门浮日月，千家烟树隐楼台。石悬片乳擎珠雨，风送飞花落酒杯。不必凌空听凤曲，人间亦自有蓬莱。
箕山避暑
作者：傅文
朝代：明
体裁：七言律诗

独爱云林境界幽，绿阴蔽日翠光浮。弃瓢岩畔排烦热，洗耳溪边枕细流。每有凉风来树底，更无尘事到心头。许由巢父今何在，千古箕山五月秋。
江楼晚眺
作者：傅文渊
朝代：明
体裁：五言律诗

野色逢山断，江流抱屋斜。牛羊归落日，凫雁立平沙。远树将生暝，寒梅未著花。孤烟丛薄外，隐约有渔家。
之雷应山
作者：傅文龙
朝代：明
体裁：五言律诗

山高人不寐，惜别问天明。未尽来时意，还牵去后情。鸡鸣愁听雨，钟喨喜占晴。百虑心俱满，因怜世路轻。
元阳
作者：傅文龙
朝代：明
体裁：五言律诗

署冷清如水，人閒半似仙。阶空苔藓绿，昼静柳丝妍。有酒催花放，无心枕石眠。春深禽语变，为客又经年。
北城楼
作者：傅文龙
朝代：明
体裁：五言律诗

纵步北楼上，披襟时一临。瘴烟闻自昔，风气盛于今。水绕垣闉秀，山环保障森。来熏频动处，芳草日沉沉。
坐花轩
作者：傅文龙
朝代：明
体裁：古风

长山花色暮云长，雁度钟声枫叶凉。无赋仲宣游已倦，月明空自忆中郎。
坦园新成
作者：傅文龙
朝代：明
体裁：五言律诗

燕子来新屋，横塘酿落花。泥香飞柳絮，风暖卷窗纱。春到他乡梦，秋归何处家。画梁深寄托，颔紫莫矜誇。
拥翠山
作者：傅文龙
朝代：明
体裁：七言绝句

地僻尘消此独传，我来花放正春天。衔杯觅句归忘晚，翠拥峰头气欲仙。
峄山
作者：傅新德
朝代：明
体裁：古风

壬寅八月秋，畏途苦霪沴。傅子方北征，苍黄意不慊。阴霭忽朝褰，青天落翠巘。山灵巧献奇，远望已不厌。秀色难为名，霁华石可搴。层层摩碧穹，步步豁幽瞷。怪石嵌玲珑，硿硐走广衍。或如剑戟森，或如旌旗展。或如兽拿空，或如人戴冕。仙羊叱可兴，秦桥鞭未转。万壑响松涛，飞流挂岩隒。鸟道愁猿猱，欲前走已蹇。草树乱霞蔚，曲径时迎炫。红退火龙甲，绿明翠羽剪。攀磴陟崔嵬，适意忘巇崄。仙梵出林端，云中自鸡犬。赏心犹未惬，浩怀不可遣。乾坤只旦夕，今古几超奄。孤桐凤不至，杏坛人已远。草蔓纪王城，烟迷秦帝辇。欲觅三迁居，榛莽相闭掩。云雨自西来，凄凄复有渰。挥手谢山灵，深衷犹绻缱。
园居
作者：傅梅
朝代：明
体裁：古风

昼劳夕得适，幽轩成小憩。峰色落空青，池光起浮翠。须臾暝色深，繁星看欲坠。新月下疏篁，微风动檐际。乐此坐忘言，悠悠更忘寐。
太室二十四峰诗 其一 青童峰
作者：傅梅
朝代：明
体裁：五言绝句

青童者谁子，捧书自来去。山高白云深，茫茫不得语。
太室二十四峰诗 其七 玉镜峰
作者：傅梅
朝代：明
体裁：五言绝句

峰上无所有，人传一镜悬。若云天上月，何得夜长圆。
太室二十四峰诗 其三 浮丘峰
作者：傅梅
朝代：明
体裁：五言绝句

浮丘栖隐地，云白与山青。自从仙举后，惟传相鹤经。
太室二十四峰诗 其九 虎头峰
作者：傅梅
朝代：明
体裁：五言绝句

山头似虎头，常在此山踞。只为守阴符，不肯渡河去。
太室二十四峰诗 其二 黄盖峰
作者：傅梅
朝代：明
体裁：五言绝句

一峰出木末，端整更无奇。只有黄云色，东南覆岳祠。
太室二十四峰诗 其二十 玉人峰
作者：傅梅
朝代：明
体裁：五言绝句

山中见玉人，云是岳神像。至今古殿里，精光不可望。
太室二十四峰诗 其二十一 玉女峰
作者：傅梅
朝代：明
体裁：五言绝句

玉女何年至，天书七字符。灵文人不识，非是篆模糊。
太室二十四峰诗 其二十三 积翠峰
作者：傅梅
朝代：明
体裁：五言绝句

登眺趁朝晖，夕阳未拟归。山中积翠色，似欲上人衣。
太室二十四峰诗 其二十二 金匮峰
作者：傅梅
朝代：明
体裁：五言绝句

石作黄金色，崔巍何壮哉。倘移易水北，便道是燕台。
太室二十四峰诗 其二十四 太白峰
作者：傅梅
朝代：明
体裁：五言绝句

太白本庚星，化石在此处。若教化为人，应又骑鲸去。
太室二十四峰诗 其五 遇圣峰
作者：傅梅
朝代：明
体裁：五言绝句

仙人垂大耳，石上采菖蒲。汉主无仙骨，重逢更有无。
太室二十四峰诗 其八 狮子峰
作者：傅梅
朝代：明
体裁：五言绝句

击象曾有图，似麟亦充贡。如何入嵩山，歛形不敢动。
太室二十四峰诗 其六 万岁峰
作者：傅梅
朝代：明
体裁：五言绝句

汉皇修大礼，龙驾此间登。可叹三呼后，无人问茂陵。
太室二十四峰诗 其十 起云峰
作者：傅梅
朝代：明
体裁：五言绝句

古称云从龙，雨降云先起。望不慰三农，漫天亦徒尔。
太室二十四峰诗 其十一 凤凰峰
作者：傅梅
朝代：明
体裁：五言绝句

地本属颍川，吾以颍川沼。但愿凤凰来，不愿黄金赐。
太室二十四峰诗 其十七 子晋峰
作者：傅梅
朝代：明
体裁：五言绝句

王子飞升去，千山空月明。我来峰上坐，犹似听吹笙。
太室二十四峰诗 其十三 华盖峰
作者：傅梅
朝代：明
体裁：五言绝句

华盖最高峰，呼吸通帝座。不敢发啸声，恐震星辰堕。
太室二十四峰诗 其十九 老翁峰
作者：傅梅
朝代：明
体裁：五言绝句

我叹此老翁，跏趺常在此。不似面壁人，空自留只履。
太室二十四峰诗 其十二 金壶峰
作者：傅梅
朝代：明
体裁：五言绝句

老子出关日，尹喜强著书。不知金壶墨，较此色何如。
太室二十四峰诗 其十五 卧龙峰
作者：傅梅
朝代：明
体裁：五言绝句

蟠结如龙卧，一卧几千年。犹胜南阳客，当时卧不坚。
太室二十四峰诗 其十八 玉柱峰
作者：傅梅
朝代：明
体裁：五言绝句

山形真奇绝，一柱插青天。日月东西转，亭亭不记年。
太室二十四峰诗 其十六 会仙峰
作者：傅梅
朝代：明
体裁：五言绝句

群仙曾会奕，奕罢仙踪绝。不似世局长，悠悠未可结。
太室二十四峰诗 其十四 元龟峰
作者：傅梅
朝代：明
体裁：五言绝句

直北峰头水，泠泠玉泉寒。若开莲十丈，人拟华山看。
太室二十四峰诗 其四 三鹤峰
作者：傅梅
朝代：明
体裁：五言绝句

当年李道士，炼药峰之下。若更来三鹤，吾甘弃驷马。
少室三十六峰诗 其一 朝岳峰
作者：傅梅
朝代：明
体裁：五言绝句

二室如兄弟，雁行在此立。此峰独居前，东望常拱揖。
少室三十六峰诗 其七 丹砂峰
作者：傅梅
朝代：明
体裁：五言绝句

我笑葛稚川，迢递求勾漏。何如嵩山长，丹砂亦可就。
少室三十六峰诗 其三 太阳峰
作者：傅梅
朝代：明
体裁：五言绝句

离位自文明，孤峙何所庇。太阳一当空，何处容魑魅。
少室三十六峰诗 其三十 凝碧峰
作者：傅梅
朝代：明
体裁：五言绝句

爱此山中石，一色如凝碧。振衣陟其巅，劳劳可暂释。
少室三十六峰诗 其三十一 迎霞峰
作者：傅梅
朝代：明
体裁：五言绝句

山体本常静，霞光只暂明。物情偶自值，何处用逢迎。
少室三十六峰诗 其三十三 宝柱峰
作者：傅梅
朝代：明
体裁：五言绝句

石光成五色，壁立入青冥。磨崖留姓字，犹胜勒燕铭。
少室三十六峰诗 其三十二 玉华峰
作者：傅梅
朝代：明
体裁：五言绝句

孤城堪吏隐，春昼早分衙。说驾桑田处，褰帷看玉华。
少室三十六峰诗 其三十五 白鹿峰
作者：傅梅
朝代：明
体裁：五言绝句

山远往来閒，云深眠食稳。莫为粱稻谋，走入宜春苑。
少室三十六峰诗 其三十六 石城峰
作者：傅梅
朝代：明
体裁：五言绝句

御砦云连处，高城亦石头。乍看如白下，只少大江流。
少室三十六峰诗 其三十四 系马峰
作者：傅梅
朝代：明
体裁：五言绝句

黛色满千林，清光连四野。吾自爱山游，峰头堪系马。
少室三十六峰诗 其九 香炉峰
作者：傅梅
朝代：明
体裁：五言绝句

香炉不焚香，云气如香气。似为供如来，常傍少林寺。
少室三十六峰诗 其二 望洛峰
作者：傅梅
朝代：明
体裁：五言绝句

山头瞻洛水，滔滔日向东。洛京兴废事，都在逝波中。
少室三十六峰诗 其二十 紫盖峰
作者：傅梅
朝代：明
体裁：五言绝句

才御青盖来，又登紫盖住。我自惭我俗，山灵当自喻。
少室三十六峰诗 其二十一 翠华峰
作者：傅梅
朝代：明
体裁：五言绝句

辇路生荒草，山形空翠华。浮云复满目，那得不长嗟。
少室三十六峰诗 其二十七 白云峰
作者：傅梅
朝代：明
体裁：五言绝句

出岫本无心，从龙亦有会。此中可卜居，组系身无奈。
少室三十六峰诗 其二十三 药堂峰
作者：傅梅
朝代：明
体裁：五言绝句

山中多药草，因有药堂名。不须求服食，无生即长生。
少室三十六峰诗 其二十九 明月峰
作者：傅梅
朝代：明
体裁：五言绝句

山本无消长，月自有盈亏。此中觉少趣，月明山静时。
少室三十六峰诗 其二十二 紫薇峰
作者：傅梅
朝代：明
体裁：五言绝句

上山采紫薇，下山弃山下。岂不爱荣华，此物终凋谢。
少室三十六峰诗 其二十五 帝字峰
作者：傅梅
朝代：明
体裁：五言绝句

岳神比公秩，望祭夷臣位。太室效三呼，少室尊一字。
少室三十六峰诗 其二十八 金牛峰
作者：傅梅
朝代：明
体裁：五言绝句

金牛卧少室，不知几千龄。平地皆蜀道，何方驱五丁。
少室三十六峰诗 其二十六 卓剑峰
作者：傅梅
朝代：明
体裁：五言绝句

从军不可佩，为客不可弹。夜夜龙光起，只愁星斗寒。
少室三十六峰诗 其二十四 白道峰
作者：傅梅
朝代：明
体裁：五言绝句

青山是主人，隐士暂为客。主人冒客名，客子竟何适。
少室三十六峰诗 其五 石笋峰
作者：傅梅
朝代：明
体裁：五言绝句

山形真似笋，谁锡以嘉名。常作含苞色，不闻解箨声。
少室三十六峰诗 其八 钵盂峰
作者：傅梅
朝代：明
体裁：五言绝句

高峰宛如钵，卓锡有清泉。坐到会心处，不必鸟巢肩。
少室三十六峰诗 其六 檀香峰
作者：傅梅
朝代：明
体裁：五言绝句

林是旃檀林，外更无杂树。可怪卓锡人，不在此峰住。
少室三十六峰诗 其十 连天峰
作者：傅梅
朝代：明
体裁：五言绝句

山腰散白云，连天一色碧。怪我未得归，峰高碍双舄。
少室三十六峰诗 其十一 紫霄峰
作者：傅梅
朝代：明
体裁：五言绝句

高峰连紫霄，转盼别昏晓。因观日月流，方知天地小。
少室三十六峰诗 其十七 宝胜峰
作者：傅梅
朝代：明
体裁：五言绝句

宝胜峰前寺，寺亡峰独存。多宝即无宝，合掌问世尊。
少室三十六峰诗 其十三 七佛峰
作者：傅梅
朝代：明
体裁：五言绝句

七觉开世迷，七花屏尘相。分兹黄金身，偶现此峰上。
少室三十六峰诗 其十九 琼璧峰
作者：傅梅
朝代：明
体裁：五言绝句

初日红于染，山光相映明。人传是琼璧，我道是赤城。
少室三十六峰诗 其十二 罗汉峰
作者：傅梅
朝代：明
体裁：五言绝句

五百阿罗汉，住世亦无住。见色非真实，标谓恐成误。
少室三十六峰诗 其十五 来仙峰
作者：傅梅
朝代：明
体裁：五言绝句

仙人有时来，仙人有时去。来去两茫茫，仙人在何处。
少室三十六峰诗 其十八 瑞应峰
作者：傅梅
朝代：明
体裁：五言绝句

叠嶂郁参差，连云回相荡。中有神仙人，光彩真难望。
少室三十六峰诗 其十六 清凉峰
作者：傅梅
朝代：明
体裁：五言绝句

上有清凉峰，下有清凉寺。愿以清凉心，消除火宅事。
少室三十六峰诗 其十四 灵隐峰
作者：傅梅
朝代：明
体裁：五言绝句

有山无人隐，山灵转自骄。我向山灵语，山林亦市朝。
少室三十六峰诗 其四 少阳峰
作者：傅梅
朝代：明
体裁：五言绝句

怪得满山红，高岩映海曙。残霞洛水中，流下颍川去。
少林寺赠道公
作者：傅梅
朝代：明
体裁：五言排律

传衣登法席，卓锡倚嵩峰。派自曹溪衍，人从崿岭逢。青林甘露降，绀宇碧云封。灯续光常灿，香添气转浓。檐窥初入鸽，钵隐旧降龙。听讲淹星驾，参禅过夜钟。一乘归净业，半偈豁尘胸。洁比箕山雪，癯同太室松。到来风谡谡，定后月溶溶。岂碍朱门入，还期白社从。师应归正果，吾亦重南宗。每到临岐处，溪边见虎踪。
嵩阳宫三柏歌
作者：傅梅
朝代：明
体裁：古风

突兀三柏插天中，碧鳞剥脱如苍龙。拗雪凌霜斗日月，拿云攫雨吼雷风。旁阴嵩阳一千亩，争雄二十四高峰。山中之人相传闻，汉武曾封三将军。御跸巡游几千载，断碑磨灭无完文。从幸诸臣知多少，人人先此将军老。隋唐战骨久成灰，矍铄三君独矫矫。人言不死是神仙，子晋吹笙去不还。煮石蒸霞何地觅，琪花瑶草空苍烟。沧海桑田变朝暮，种树者谁今何处。阅尽游人谁复来，日见新坟高古墓。吾闻泰山有松今来枯，秦皇亦封五大夫。后凋皆与山同寿，片时虚爵何为乎。政也彻也俱多事，松兮柏兮蒙其污。我来幸作名山主，每过遗宫悲稷黍。徘徊树下不能归，有怀欲向将军语。此间箕颍有天人，敝屣曾经万乘主。况与卫霍同一流，人奴龌龊何足数。三君果受汉家封，万古高风让巢许。
恭谒中岳庙礼成赋十六韵
作者：傅梅
朝代：明
体裁：五言排律

缥缈神人宅，穹窿帝者宫。灵踪千祀在，美利万方同。分野从周启，明禋自汉崇。金泥朱阙表，玉辇翠华丛。指顾天门近，吸呼帝座通。土圭均日景，玉像镇天中。杰阁翔威凤，修梁驾彩虹。青牛曾化树，白鹤每盘空。瑶草当阶碧，琼霞映壁红。含生归浩渺，列象毓洪濛。宸献通幽远，神功翊运隆。坤维资奠丽，元气郁萧葱。故检疑终秘，遗碑自昔丰。皇恩晞湛露，民愠解薰风。肃肃虔将祀，明明恪在公。登封称奉邑，柴望永无穷。
恭谒中岳庙礼成赋十六韵
作者：傅梅
朝代：明
体裁：五言排律

缥缈神人宅，穹窿帝者宫。灵踪千祀在，美利万方同。分野从周启，明禋自汉崇。金泥朱阙表，玉辇翠华丛。指顾天门近，呼吸帝座通。土圭均日景，玉像镇天中。杰阁翔威凤，修梁驾彩虹。青牛曾化树，白鹤每盘空。瑶草当阶碧，琼霞映壁红。含生归浩渺，列象毓洪濛。宸献通幽远，神功翊运隆。坤维资奠丽，元气郁萧葱。故检疑终秘，遗碑自昔丰。皇恩晞湛露，民恤解熏风。肃肃虔将祀，明明恪在公。登封称奉邑，柴望永无穷。
游象极洞
作者：傅梅
朝代：明
体裁：七言排律

谁剖鸿濛开太极，包涵元气郁萧森。疑经鬼斧中央劈，应遇仙軿下界临。穿自云根通地肺，划从石窦见天心。青萝密抱乔松老，碧草纷随曲径深。背倚孤峰惟鸟度，面开双井待龙吟。玉浆穴古非难觅，丹灶烟寒尚可寻。引水便应通别涧，凭虚从此见长林。梦回还忆山灵语，归去生憎暝色侵。
登嵩山
作者：傅梅
朝代：明
体裁：古风

太室似龙眠，少室如凤舞。左右郁相望，维岳重千古。往来凌其巅，去天馀尺五。灏气连鸿濛，烟尘隔下土。黄河一线明，女几列眉宇。洛邑鼎既沉，梁园简其腐。中原兴废地，苍茫不可数。予本旷放人，偶然披绅组。虽为世网撄，幸作名山主。天池朝濯缨，御砦暮陈俎。长风袭奔云，时常争步武。高峰采丹砂，邃井采云母。聊以远秽浊，非为慕轻举。兹意难具陈，四顾空延伫。沧溟与崦嵫，日月自吞吐。
箕阴
作者：傅梅
朝代：明
体裁：七言绝句

箕山林木自成阴，万古萧然洗耳心。一自挂瓢何处树，清风习习到于今。
赠张孝子绍祖
作者：傅梅
朝代：明
体裁：七言律诗

早年拟献长扬赋，昭代争传孝子诗。人自青衿沾化雨，客从玉树见丰姿。杜鹃向夜啼偏早，蝴蝶留春梦亦迟。更自销魂追远日，于今鸡骨上支离。
过少林寺
作者：傅梅
朝代：明
体裁：七言律诗

二室巑岏一径通，少林寺在翠微中。地从梁魏标灵异，僧自隋唐好武功。若道传衣终著相，须知遗履亦非空。年来悟得西方旨，才到名山便不同。
中秋怀丁戊伯兄
作者：傅汝楫
朝代：明

闭门坐月月未平，露下高歌银汉横。衣上桂花时自落，池边秋草梦还生。即看仙犬苍云幻，远度宾鸿紫塞轻。闻说海边招士榻，尚贤今喜得吾兄。
元夕园居有怀
作者：傅汝楫
朝代：明

流光元夕到，春事半园居。映月花还嫩，随风柳未舒。枕欹招隐赋，笔阁绝交书。怅望烟霞外，何时返鹿车。
再送四山至越台兼讯河阳二黄子
作者：傅汝楫
朝代：明

舟楫春风桃李溪，送君晴日越台西。忍闻求友啼莺合，喜见留人芳草齐。积学郑玄非句读，传经刘向岂筌蹄。河阳幽事遥相报，门外垂杨几处低。
冲天台对月次呈高宗吕三十一
作者：傅汝楫
朝代：明

登台孤笑怀良友，江月于人色转清。坐懒诗篇虚岁月，交深山水识吾生。光垂露叶疏疏见，寒近星河曲曲明。为爱一樽长对此，风尘物色总浮名。
刘郎
作者：傅汝楫
朝代：明

刘郎刘郎，女今三十自造命，身如削玉眼转镜。玄都种桃笑彼花，天台采药留芳径。散发冠高黄竹冠，山中早筑礼星坛。著成鸿宝云边卧，养得蟾蜍月下看。云边月下长回首，欲观瑶光过北斗。肘后丹经鸾凤翩，腰间宝剑蛟龙吼。我本箕躔一酒星，乞住人间五百龄。君若骖鸾归玉阙，莫言吾醉与君醒。
匡惠先大夫
作者：傅汝楫
朝代：明

肺病忧勤积，明时为政初。楚冈留竹虎，燕水泣银鱼。臣得终王事，儿惭读父书。回思弘化地，伽木正扶疏。
四山往教河阳留宿草堂赋此赠别
作者：傅汝楫
朝代：明

桃树当窗隐小楼，草堂与子坐绸缪。经年一见一回别，为我三杯三日留。歌舞有人怀绛帐，琴书此去重仙舟。无闻白发惭知己，莫舍诗篇慰远愁。
寄嘲沙源
作者：傅汝楫
朝代：明

寄语沙阳黄子正，如何不棹酒船来。碧筒五月多凉冷，梦在栟梧寺里回。
山居
作者：傅汝楫
朝代：明

用世无中策，青山岂愿违。门开扬子宅，井息汉阴机。菰米秋田食，天蚕卒岁衣。閒垂一溪钓，呼酒换鱼肥。
岊湖
作者：傅汝楫
朝代：明

湖堂背郭楼，湖水日悠悠。地即香莲界，山仍梅树秋。杯前狎鸥鸟，篱畔系渔舟。安稳风波外，吾生乐未休。
得林时弼书
作者：傅汝楫
朝代：明

月下飞天镜，影虚明角巾。故山看正好，秋况近高旻。白雁霜前下，黄花节后新。怀人天汉外，独寄一行音。
怀丁戊伯兄
作者：傅汝楫
朝代：明

巾舄飘飘五岳游，庭前双鹊噪无休。桥成闻汝天边返，槎到何因汉上留。走日定巢欢玉树，喜人传信笑金瓯。归期拟醉东篱下，犹及香风一夜秋。
戏柬林子裘
作者：傅汝楫
朝代：明

荒年卜筑正愁予，欲傍渔翁饱食鱼。贫病不关时事恶，西湖久断鹤来书。
招隐
作者：傅汝楫
朝代：明

极目秋山烟雾连，社钟村鼓自堪怜。行藏未梦商岩卜，既隐空存绵上田。日短风云终一变，家随麋鹿故三迁。藜羹可信狂奴足，高卧何心学草玄。
春日拜先垄追感寄丁戊伯兄
作者：傅汝楫
朝代：明

四年违骨肉，五十到头颅。老至亲朋阔，年荒涕泪馀。生存幸儿女，丘垄暗楸梧。回首云中雁，飞飞影不孤。
暮春雨集四山堂晚晴登乌石怀往柬一山古逸二子
作者：傅汝楫
朝代：明

雨罢山堂宴未休，乌山醉傍晚晴游。隔江云树翻残照，到石风花减客愁。祠殿草荒中使返，姓名苔蚀古人留。空伤往事论今夕，倚杖听莺忆酒俦。
柬高成甫
作者：傅汝楫
朝代：明

迩来高伯子，衰病复何如。药圃苦留价，文园漫著书。日眠花阁暗，风避草堂虚。未说长生诀，千金爱女躯。
栖霞携酒观音溪避暑同用霞字
作者：傅汝楫
朝代：明

溽暑那可避，言寻溪上花。逢人坐流水，不见泛胡麻。芝席移青嶂，冰盘荐紫霞。郭仙如可问，吾意浴丹砂。
梨葡萄
作者：傅汝楫
朝代：明

鸟惊午睡浓，起坐林花近。渴思谷口浆，醉唤梁州酝。
槦南行赠周子
作者：傅汝楫
朝代：明

君不见槦哉南之植衣踰北，受性独异非自封。冰霜少到福地厚，蜒蜿始称根蛟龙。华叶碍风天不冬，远势干霄云避踪。身枝十抱肿而野，一回匠石一回舍。邓木相邀何有乡，商樗许结虚无社。周子屋角槦弗低，心日爱槦槦讵知。深苍窃比巢居子，散漫宁同木食儿。处世于人尽青眼，近能爱画烟云满。盐梅予后筑岩人，逢君尽日倾杯盌。君不闻三楚今输廊庙材，千山斤斧关风雷。架桥小木斫伐尽，大木翻从天上来。尚方律令急如火，同知缚住通判锁。何如散木之下与君饮美酒同醉倒。
槦南行赠周子
作者：傅汝楫
朝代：明
体裁：古风

君不见槦哉南之植衣踰北，受性独异非自封。冰霜少到福地厚，蜒蜿始称根蛟龙。华叶碍风天不冬，远势干霄云避踪。身枝十抱肿而野，一回匠石一回舍。邓木相邀何有乡，商樗许结虚无社。周子屋角槦弗低，心日爱槦槦讵知。深苍窃比巢居子，散漫宁同木食儿。处世于人尽青眼，近能爱画烟云满。盐梅予后筑岩人，逢君尽日倾杯碗。君不闻三楚今输廊庙材，千山斤斧关风雷。架桥小木斫伐尽，大木翻从天上来。尚方律令急如火，同知缚住通判锁。何如散木之下与君饮美酒同醉倒。
武夷傲吏行赠潘勉甫
作者：傅汝楫
朝代：明

君本罗浮列仙侣，武夷此日悬鱼组。傲世长回俗吏风，高谈莫作时人语。日得俸钱思买山，烟花九曲流春还。题诗直欲满青壁，搜奇随处携黄冠。夜卧孤琴足知己，秋风落叶凄闽邸。强项多时向长官，折腰远地依山水。世人相马失骅骝，怜君畏路仍淹留。诗书满腹祇自爱，礼乐为邑谁从周。只今达人多返古，如此与众应无伍。空惊远思歌凤凰，却用豪才赋鹦鹉。报国心悬百里劳，种桃满县红云高。他时吏隐金门里，偷实须君寄我曹。
沙溪独坐有怀霞居亡友
作者：傅汝楫
朝代：明

尺五楼开鸟石尊，桂枝梅树净柴门。壶觞旦日家中宴，衣服秋冬海上村。沙际学书寻鸟迹，林间会意解禽言。奇踪忽忆霞居子，泪落溪流过竹根。
潘子积中将游白下索诗作此贻之
作者：傅汝楫
朝代：明

汗漫潘郎赋大游，烟花三月动轻舟。腰缠不控扬州鹤，机息初回海上鸥。远地芝云劳得梦，高名冠盖定相求。白门见柳如堪折，迟尔沧洲觅钓俦。
白头翁
作者：傅汝楫
朝代：明

海上春常满，人间日易斜。白头浑不老，岁岁阅桃花。
移家
作者：傅汝楫
朝代：明

世情那可问，青岁欲移家。鱼得陶公法，耕烧庞老畬。种桃求汉核，食枣慕齐花。醉卧沧浪曲，科头看日斜。
聚月翠亭追感昔游用韵
作者：傅汝楫
朝代：明

坐满高台虚月凉，万松风合石楼当。野人卧酒翻荷爵，山鬼缝衣傍荔墙。李贺凤悲贤者死，郑庄麟泣大夫良。冥冥夜色双鸿远，影落遥天声渐长。
访梅金粟阻雨
作者：傅汝楫
朝代：明

梅依鹤膝自盘拿，石壁天风一一花。索笑未开尘上眼，结人愁雨半山斜。
赋得闽海亨龙送邓介夫应贡北上
作者：傅汝楫
朝代：明

金晶飞飞射龙屋，骊龙屋下眼珠熟。五雷惊散云作花，捧出明珠献天族。云归君别君犹龙，下天上天云相从。暗室投珠十载忌，寒潭化剑今朝逢。何人却笑渊潜者，相送残春江上峰。
赠别张治世往严州
作者：傅汝楫
朝代：明

钓龙早罢珊瑚竿，台下长流烟水寒。便欲乘槎访牛女，客星遥过五云端。
过石田草堂因哭石田
作者：傅汝楫
朝代：明

频年我理吴航楫，几度相逢笑口开。沙雨江风今日泪，岁寒愁绝是重来。
送李指挥之京
作者：傅汝楫
朝代：明

江干相送罢，去去望仙舟。不耐云山杳，其如岛树秋。龙颜欢谒帝，燕颔定封侯。他日收成绩，归来觅酒俦。
送王文旭游海门
作者：傅汝楫
朝代：明

长风吹岊水，客送大江秋。笑蹑飞凫舄，长穿控鹤楼。弟兄堪友爱，天地重交脩。渺渺沧洲去，终牵离恨流。
送王甥春先省亲之琼州
作者：傅汝楫
朝代：明

子往宁亲日，予惭得婿初。酒杯三接后，衣剑百愁馀。庾岭迟梅使，琼山少雁书。蛮方慎眠食，应足慰离居。
醉渔
作者：傅汝楫
朝代：明

烟轻江上钓初回，呼伴携鱼换酒杯。便欲忘言醉芦苇，独醒恐有楚臣来。
野亭吟
作者：傅汝楫
朝代：明

野翁抱瓮甘息机，懒梦山蕉无是非。独向山中伴麋鹿，白云时傍野亭飞。
闭门
作者：傅汝楫
朝代：明

频年罢酿老爱酒，客至无钱强出赊。落尽庭梅三日雨，香风闲对一瓯茶。
雨中宴集栖霞楼感怀
作者：傅汝楫
朝代：明

他山十日此楼居，感昔怀今梦不虚。半榻流云愁雁远，一帘飞雨听莺疏。闲敲词客金声赋，静读仙人玉字书。身世自惭如枥马，路迷空礼白云车。
面泉赠龙鲁之
作者：傅汝楫
朝代：明

？？云中泉，流沫一何多。回飙空夕景，近壁摇烟萝。盈虚有至理，古今无增波。损德必在足，损名必在高。谦谦君子心，面兹终岩阿。
面泉赠龙鲁之
作者：傅汝楫
朝代：明
体裁：古风

��云中泉，流沫一何多。回飙空夕景，近壁摇烟萝。盈虚有至理，古今无增波。损德必在足，损名必在高。谦谦君子心，面兹终岩阿。
七夕忆山楼歌
作者：傅汝舟
朝代：明
体裁：古风

今夕正七夕，我船横傍云梦泽。旱火燋龙蛇，弦月热光赤。举酒望青天，茫然忽自吓。洞庭木叶连山来，始知欺我久行客。前年系船云顶铺，是时辞家五日路。黄姑织女笑向人，笑曾赠以锦绣句。蛟湖去年好月色，主人敬客金罍逼。铁笛铿风银浪涌，船底如闻蛟叹息。黄鹄万里心，大鹏垂天翼。月落不可救，人生乐须极。别家巳九秋，心与天悠悠。闽海本天尾，楚山却天头。此中不见月，想挂古针楼。家人望月坐楼间，宛如待我缑氏山。年年白鹤不见影，遥怜气闷杯长閒。杯长閒，人未还。君不闻六安行火与天通，王乔实遇浮丘公。幸然踪迹二子同，更欲过览轩辕宫。归欤兮归欤，丁戊兮山之下。赤龙低头会有时，冷煖时人恶足谢。
七夕忆山楼歌
作者：傅汝舟
朝代：明

今夕正七夕，我船横傍云梦泽。旱火燋龙蛇，弦月热光赤。举酒望青天，茫然忽自嚇。洞庭木叶连山来，始知欺我久行客。前年系船云顶铺，是时辞家五日路。黄姑织女笑向人，笑曾赠以锦绣句。蛟湖去年好月色，主人敬客金罍逼。铁笛铿风银浪涌，船底如闻蛟叹息。黄鹄万里心，大鹏垂天翼。月落不可救，人生乐须极。别家巳九秋，心与天悠悠。闽海本天尾，楚山却天头。此中不见月，想挂古针楼。家人望月坐楼间，宛如待我缑氏山。年年白鹤不见影，遥怜气闷杯长閒。杯长閒，人未还。君不闻六安行火与天通，王乔实遇浮丘公。幸然踪迹二子同，更欲过览轩辕宫。归欤兮归欤，丁戊兮山之下。赤龙低头会有时，冷煖时人恶足谢。
七日夜女会文
作者：傅汝舟
朝代：明

雕鹊架银桥，灵孙步玉霄。月疑加镜彩，云似助衣娇。燕乐方牛渚，鸾歌已凤箫。但知天地久，讵叹别离遥。
与林施诸子秋夕自蓝原游云谷至澄浒迂宿保国寺寺在九顿峰下
作者：傅汝舟
朝代：明

出山复入山，迂策桃花源。本为游览来，行止未须论。十里到谷口，九峰回寺门。老僧夙好事，深夜具鸡豚。饮酬自閒细，酒中有真乘。良朋发箫鼓，野客击钟磬。踌蹰烟语微，萧索月林暝。明发望赫曦，千崖一微径。
东溪
作者：傅汝舟
朝代：明

仙源有流水，寄在青溪东。乱石不阻海，晴天时领虹。岩芝照自喜，松露滴还空。广把三千钓，吾寻八十翁。
中丞南涧林公息机亭留宴
作者：傅汝舟
朝代：明

日月衡门静，烟霞涧水寒。坐呼花鸟使，笑整薜萝冠。桁上悬鱼笱，桥边卧鹿鞍。野塘生杕杜，秋井长猗兰。秖作藏身惯，宁谈避客难。鸳鸯辞锦□，□□□□□。
中兴福寺观鱼
作者：傅汝舟
朝代：明

掬水既有竹，决水复有渠。经年水在眼，阶除到江湖。好鱼数百头，饼饵日供须。新泉呷复吐，点缀尽成珠。善识上官面，更容生客呼。但恐一宕失，永为山下枯。
中秋乌石山
作者：傅汝舟
朝代：明

良夜孤峰顶，秋天阴复晴。大江烟下灭，低月雨边明。雁过声犹湿，云收意未平。狂歌谁独和，渔笛隔洲鸣。
中秋石龙庵
作者：傅汝舟
朝代：明

昔我游幔亭，极高揽秋月。清光洗列洞，可数仙人发。今宵此山中，乃为天所罚。狂飙起石龙，黑雨打林樾。灯前对佛经，逐字犹鹘突。遥思芙蓉园，白兔定在窟。老弟能大觥，诸朋更奇崛。驰情不成寐，一夜梦飞越。
九日蒋楼
作者：傅汝舟
朝代：明

菊日红圆敛，鹅山翠仄流。过风高动树，出月直窥楼。浪迹无关世，羁心不共秋。明朝渌水泛，别与白云留。
九日集独髻山
作者：傅汝舟
朝代：明

九日复九日，久客畏高临。云使乡心近，江承秋气深。杂花难似菊，孤雁不随禽。非君重节物，谁肯到松林。
于瑞岩夜怀
作者：傅汝舟
朝代：明

名岩不受炎天暑，折磴宵穿星汉连。亭上就云眠乱石，竹閒乘月享清泉。幽栖转觉风尘苦，僻性犹烦猿鹤怜。久办此身行脱屣，肯抛龙剑负飞仙。
云岩
作者：傅汝舟
朝代：明

灵区奠真岩，缀乳富奇状。麟身俨石体，仙背光壑相。笼日玉帐豁，承苔宝盖壮。左龙交右凤，下洞逗上嶂。晶荧非一文，窈默是几创。古鹿游到止，情鹤舞来向。纷吾临以遨，众念窅然丧。惟馀伺鸾宾，疲思绿云上。
亭会
作者：傅汝舟
朝代：明

亭子临苍壁，高檐覆草菅。我来乘白鹿，蹴踏万花间。赤日避林幄，青芝抱竹关。飞扬剑歌在，酩酊散秋颜。
偶述
作者：傅汝舟
朝代：明

山翁遁世有真癖，十年啸傲林之峦。惯栽薜荔护老屋，閒拾鹤羽为高冠。异书自得作者意，长剑不借时人看。市南熊僚久巳死，谁共白日谈弄丸。
入龙虎山一首
作者：傅汝舟
朝代：明

安迈欣孤舟，幽慕佳仙峦。缘萝步自升，搴岩筱随刊。峰诡攒紫云，石妥基玄坛。既蒸美菌苬，亦丰英琅玕。紫宫象皇居，金榜耀宸翰。世代隆天师，休沐赐真官。钦圣法龙胡，朗伪斥马肝。道存符可合，事往理谁诠。独况申岩居，浩怀赴川观。怀况具超展，物故非慨叹。
关山月
作者：傅汝舟
朝代：明

白兔天边月，黄龙戍外城。蟠蛇明扎阵，哨马照归营。镜破佳期阻，轮圆虏命倾。丈夫取报国，莫念妾身轻。
冬日送人游鲤湖
作者：傅汝舟
朝代：明

何岭出天上，寒型渺云涯。湖归九公鲤，岩曝仙人棋。缅昔林与郑，于焉清道机。金灶炊玉烟，连歌绿云飞。至今结元气，万壑回春姿。我蹇守白虎，尔先导青螭。瑶华寒翕绝，寄以遥相思。
南峰庵庵径有古榕树悬枝对峙宛若关门
作者：傅汝舟
朝代：明

古树上危根，依天巧作门。云飞不在外，虎过定消魂。野客逢迎少，山僧出入尊。朋游坐不厌，叶落满金樽。
同诸子秋夕寻云谷晦翁读书台
作者：傅汝舟
朝代：明

看山午发澄溪浒，度岭钟鸣日已曛。百里川原平入眺，九霄星斗倒垂文。短袍席映疏林月，高枕窗含叠嶂云。欲访遗祠悲草木，早衰真愧道无闻。
同陈明水鼓山诗
作者：傅汝舟
朝代：明

入洞风初定，乘桥日半明。断岩流水转，低树湿云行。林缺呈江练，泉香长石英。谁怜去国者，犹听暮猿声。
喜国贤病起嘲之
作者：傅汝舟
朝代：明

吾兄久抱烟霞病，七日山中斸药泉。起坐休贪水帘洞，兴回犹胜剡溪船。
喜少谷归
作者：傅汝舟
朝代：明

一笑春初尽，南归意已劳。王风时不竞，人事日相高。地湿菰蒲气，风生鹳鹤毛。柴门近湖水，知上钓鱼舠。
圣水山月下
作者：傅汝舟
朝代：明

行寻流水从吾好，卧看青山奈尔何。永夜松风扫星月，经旬衾枕傍天河。身闲渐与仙人似，地静频闻山鬼过。短剑秋深思故国，白云回首万峰多。
圣水峻山多古黄杨树予为置二株庵前
作者：傅汝舟
朝代：明

闰厄无人见，山深携汝回。暮蝉哀不去，秋草喜同来。梁栋随明世，茅茨合短才。千年如碍日，能记野翁栽。
堂成敬酬丰五溪学士之作
作者：傅汝舟
朝代：明

卜居祇卜沧浪天，况复四山如几筵。城南茅屋弃汝去，岛上薜门行自专。钓鱼有客寄尺素，骑鹤笑予无一钱。短琴若果访他日，凉月相将看满川。
夏
作者：傅汝舟
朝代：明

风炎蒸尽急，渚枉逗舟逶。僻岸无凉草，丛松有避枝。俜童载叶记，幼妇汲泉思。往迹兼今意，临觞首自欹。
夜雨酌郑剑溪给事宅
作者：傅汝舟
朝代：明

恋阙未毁车，还山只结庐。暂中千日酒，迟上万年书。野树鸣干叶，晴潭响暗鱼。别君何所望，占气斗牛墟。
大藏岩
作者：傅汝舟
朝代：明

悬栈何历历，仰眺以盈把。纵横风雨交，错落星辰写。鹊桥势不如，鸡窠制仍野。悠悠百代来，谁是岩居者。
天游观即事呈同游
作者：傅汝舟
朝代：明

众壁群峰夹路生，百花千竹引人行。螟虫餐叶声疑雨，涧碓翻泉响似更。春在客中偏易暮，世于方外亦难轻。因思少小瑶华洞，零落他山空复情。
太安中秋
作者：傅汝舟
朝代：明

迢迢三五夕，遑遑岐路前。入夜何用雨，出门不同天。云逗千林树，溪留百涧泉。自然念兄弟，况复仰神仙。
姜侯携酒过资寿寺中
作者：傅汝舟
朝代：明

三年不到娱溪上，千里相逢沧海间。入寺杯盘留夜月，出城车马动秋山。松阴密傍星河转，鹤影低随灯火还。野客明时甘老去，劝君青鬓莫投閒。
宪伯祝公野芳亭留咏
作者：傅汝舟
朝代：明

越北开戎馆，清时寡牒书。榻含千竹净，亭落万峰疏。聚石攒奇草，联园匝野蔬。自公多逸暇，跃马亦林居。
宴姜侯公堂长句
作者：傅汝舟
朝代：明

姜侯平生最清苦，今日高筵槌大鼓。千回异味出脩竹，百转新声入疏雨。肉食祇应供宦达，客游何敢当宾主。真缄长者赐缱绻，故为野人破规矩。忆昔与侯交不稀，府中常坐两布衣。白泉太守每下榻，黄堂诸公时叩扉。北风忽散南云会，朱汪哭母张陈归。太守近始到百越，高郎远自游两畿。参辰落落存北斗，侯亦南迁此州守。三年长寄海上书，八月重斟菊边酒。楚凤抽身避鹧鸪，鲁鸡徙翅逃风后。沧溟钓竿不负人，日暮高天共回首。
宿少谷墓下作
作者：傅汝舟
朝代：明

良友竟亡悲凤死，遗编虽在泣麟穷。休论十载追趋地，只漫千山梦寐中。青草渐生今日雨，白杨时动故园风。抚坟岂称酬知己，愁绝春原薜荔丛。
宿山心永乐庵
作者：傅汝舟
朝代：明

朝登三仰峰，夕宿山心庵。久入名山游，蹊径颇尽谙。始知九曲外，复有南山南。森邃更险豁，深篁倚烟岚。沙田稻翼翼，岩桂花毵毵。疏篱隔鸡犬，朽树藏蜂蚕。尝传武陵源，傍有捕鱼潭。伐木不到远，却留松与楠。云光卸秋屦，回首望石龛。经旬四攀眺，偃息此自堪。涧芹食转美，草榻卧正酣。枕中有鸿宝，何必问老聃。长往来如返，多为世所惭。
宿张子湖堂
作者：傅汝舟
朝代：明

别海迷回驾，依湖狎隐堂。玉枕冲朝采，珠灯汎夜光。款言霞上尽，投兴雪中长。还应艺松桂，同嗣大年芳。
小度
作者：傅汝舟
朝代：明

明朝初度至，览发奈年何。岁旱龙无语，吾衰凤不歌。岩斋孤对海，石榻绝攀萝。莫怪违时性，山林自一科。
山居
作者：傅汝舟
朝代：明
体裁：七言绝句

竹下焚香对玉屏，春风池上酒初醒。间笺一卷长生诀，解与溪南白鹤听。
屴崱峰酬陈子惟浚
作者：傅汝舟
朝代：明

秋日同高望，秋空指顾间。白为溟海浪，青尽岛夷山。逐客停杯酒，悲风动壮颜。去天虽不远，谁扣紫皇关。
岊上送林廷评茂贞
作者：傅汝舟
朝代：明

大江流不彻，日夜涵虚明。行客一杯酒，对之无限情。中兴事岂偶，再出道非轻。君若登衡轴，无忘此水平。
弋山眺和
作者：傅汝舟
朝代：明

峰青画龟石，水丽控龙沙。楚树悬猿直，衡云带雁斜。笙歌塞江县，琴响彻山家。思君整飞舄，待此步飘霞。
感遇
作者：傅汝舟
朝代：明

峨峨丹丘穴，千仞临骇谷。攒石象丽宇，飞泉冒灵木。日月旋其阿，霞雾草间伏。倏忽冷风飘，珍禽翔踯躅。仙人浮空下，紫童双玄鹄。长笑秋兰馨，四体美丰玉。顾我粲然笑，长跪授秘箓。其语可得闻，其人谁能逐。愿为飙车轮，展转竟心曲。
我生行
作者：傅汝舟
朝代：明

我生不死命在仙，从师远岳方来旋。皇天未许斩蛟鳄，腰蟠龙剑徒蹁跹。尘心洗尽五湖月，意气散作六合烟。朅来人间四十年，布袍高格恼市廛。羞称岁星谪下土，谁道许令长后贤。漳滨老子旧令尹，几岁相识梅溪边。歌钟秀水动岂料，大笑箕踞当琼筵。酒酣吴松夸星命，指卿指相大丑妍。劝我不合甘云泉，玉禾且辍钟山田。吴松吴松听我言。君不见明时治历四海传，日至岁差过千载，司天观星多失躔。正德戊寅三月建小大，己巳庚午朔晦迁，毫厘参错缪恐千。君不见五星宫次本赘牵，尧舜之世实不然。何况迩来星变不似前，撒沙百万赴海死，妖彗三扫谁咎愆。我命当自造，古人徒可怜。洛闳一行圣皆死，邪律子平巧莫全。富贵岂真我辈设，鱼鳖要救生人悬。功成便放壶中鹤，会自扶摇上九天。
拟筑宛在堂奉招石门隐君
作者：傅汝舟
朝代：明

城外西湖烟雾光，孤山宛在水中央。门开独树悬青磴，径绕千花上碧堂。兰艇桂桡操自稳，药房荷榻卧偏长。秋波不隔寻真路，乘兴须君到隐乡。
敬从汪郡公登屴崱峰值雨驻小顶还纪兴
作者：傅汝舟
朝代：明

天入翠宫低窈窕，洞回沧海倒巃嵷。山林著处宜狂客，风雨閒游接上公。共倚短筇千涧底，独穿高木万烟中。观涛更许云边酒，待月思眠石上枫。
敬谒考亭书院下作
作者：傅汝舟
朝代：明

斥逐遭时禁，忧勤淑世心。沧洲半亩宅，吾道此山深。俎豆严徽国，宫墙丽孔林。迷津从伫问，烟水正沈沈。
暮过九鲤潭
作者：傅汝舟
朝代：明

共有垂纶兴，何期并钓船。中流频鼓枻，得意久忘筌。岸静秋涛落，帆收沙月悬。蛟龙正入夜，神理太幽玄。
月下
作者：傅汝舟
朝代：明

月明坐空山，不觉石苔冷。猿啸摇藤萝，乱我松桂影。
未至白塔投宿新坪农舍
作者：傅汝舟
朝代：明

云洞更何许，新坪又一村。前林露微月，半岭闻惊猿。野老不避人，篝灯候茅屋。始笑行路难，百里已三宿。
杂诗
作者：傅汝舟
朝代：明

浮坳岂方舟，食饵非巨鳞。凤兮不在苞，所贵鸣及辰。当门兰蕙锄，何况在野芹。拥肿虽可羞，美材只为薪。促促岁阴生，感念增苦辛。
杜清碧故宅
作者：傅汝舟
朝代：明
体裁：七言律诗

不见平川杜伯原，社烟村霭自朝昏。徵君故宅遥相部，去国微言况莫存。世乱冠裳终草莽，年深乡井少儿孙。清江碧嶂悉看汝，夜雨寒灯梦掩门。
梅庄子
作者：傅汝舟
朝代：明

潇洒锦里园，寒梅竞芳芬。琼花却素月，瑶圃讵足云。风携落花起，送香天亦闻。之子商岩英，赏弄遗人群。倚梅简玉经，坐石刷幽云。閒领天瓢浆，劝花就微醺。花似解人意，何以答殷勤。为君结佳实，策彼金鼎勋。言谢李与桃，灼灼亦何劳。
梦起
作者：傅汝舟
朝代：明

今夜酒忽醒，十洲梦不完。月影隔松乱，茶声烧叶残。老友得麋鹿，明河为浪湍。行行问竹杖，风露尔无寒。
汎舟重经青原
作者：傅汝舟
朝代：明

祖关冬再入，客路日多閒。崖色斜移树，泉声半出山。拂人黄叶过，穿竹白云还。不惜芳华晚，风霜且炼颜。
江上
作者：傅汝舟
朝代：明

缆带水中苔，船从树里催。草声听岸过，沙色辨风回。洲土长崩屋，村山或起台。无论下与上，俱是离家来。
沙庄晚步
作者：傅汝舟
朝代：明

晡景阁崇壕，还云泥羽袍。沙游仙迹横，秋捧雁行高。弗雨加天翠，微风亦海涛。密都曾窃觐，讵岂梦颁桃。
泛湖
作者：傅汝舟
朝代：明

出自钱塘门，延伫西湖滨。寒冬十一月，松柏凄已陈。积水何湛湛，楼观列青旻。微阳回景光，俯见白骨新。白骨一何多，多为游冶人。生存娱斗酒，一往成灰尘。妻子临堤泣，仓卒恨未申。哭者声自达，歌者声自频。
游东禅同诸子分韵得独字长句
作者：傅汝舟
朝代：明

空山夜寒雨霢霂，招寻拟共山中宿。古殿回廊隐杂花，曲亭短径穿高木。巳忻出郭陪妙赏，可爱专城得良牧。酒馔提携兴起予，衾裯往返劳更仆。空堂明烛照官服，四座欢声动崖谷。潘令何强颜，王郎亦坦腹。颜袁二子兴益豪，酒酣系碎刘生筑。张衡倚柱歌四愁，顷刻风来振林屋。建安七子才不数，东井五星气还淑。烟云对酒会难频，日月行天老易速。万事相从汗漫游，一生自分山林独。
游太姥石门
作者：傅汝舟
朝代：明

名山多石门，太姥奇莫状。想当开辟来，必有万鬼匠。大石架不如，小石巧相放。乍看怖欲堕，谛视极牢壮。一夫过仅容，云至不能让。初从俯身入，栈级屡下上。天窗漏日微，龙井滴泉旺。□□展复光，九门递趋向。出门见石峰，秀色九天望。一削倒地平，匪特取屏障。霞古荡幽痕，真骨固无恙。老树多生芝，幽潭亦成浪。好鸟时出游，于人每相撞。如知东方生，图记语非妄。斯游满深衷，何以答神贶。
游归宗岩
作者：傅汝舟
朝代：明

径仄青林上，亭虚白露前。洞门通尺地，岩嶂及诸天。草树飘香异，烟霞变态全。漫游回晓月，贪懒愧灵仙。
游玉峰赠七佛
作者：傅汝舟
朝代：明

到处称为佛，孤峰草作庵。鹿麋床下拜，烟雾口中含。鍊骨石千杵，随身经一函。相㩦更高望，蓬岛在西南。
游玉峰赠七佛
作者：傅汝舟
朝代：明
体裁：五言律诗

到处称为佛，孤峰草作庵。鹿麋床下拜，烟雾口中含。鍊骨石千杵，随身经一函。相携更高望，蓬岛在西南。
游玉笥山
作者：傅汝舟
朝代：明

玉笥开山远，金坛瞰谷重。灵光流世界，瑞气浑春冬。险涩千盘磴，参差百转峰。宿云长抱殿，游鹤不归松。虎涧泉为雨，鲸楼石作钟。韭抽尧叶净，桃发汉花浓。道士随黄犊，仙人驾赤龙。丹炉七焰灭，琼箓九霞封。乱竹通飞佩，繁芝碍放筇。愧为福地客，叨蹑羡门踪。
湖上
作者：傅汝舟
朝代：明

萍泛春旭更，林息人烟少。花地上红葵，禽枝入黄鸟。湖占蛟房黑，树主雁堂缥。閒心答幽云，窈窕行天杪。
潘令夜半过访武夷欲予主观事戏答
作者：傅汝舟
朝代：明

峰回壁转闭岩扃，永夜逢君剖玉经。黄发戴冠非我事，青天自有少微星。
澄卿罢令后常见过答焉
作者：傅汝舟
朝代：明

不应山雨夜频过，岂为茅堂隐薜萝。霄汉几年劳日月，江湖随地足风波。长沙谪去君恩重，彭泽归来酒债多。即看才高终濩落，古今贤达总如何。
画
作者：傅汝舟
朝代：明

杏花迎马色，忽忽过此桥。非关春事引，想是碧山招。回首天台瀑，千年挂紫霄。金塘对幽人，玉经付童子。柳阴曾歇煆，渔笛砭俗耳。微微菡萏风，白云随之靡。
画·其一
作者：傅汝舟
朝代：明

杏花迎马色，忽忽过此桥。非关春事引，想是碧山招。回首天台瀑，千年挂紫霄。
画·其二
作者：傅汝舟
朝代：明

金塘对幽人，玉经付童子。柳阴曾歇煆，渔笛砭俗耳。微微菡萏风，白云随之靡。
登三仰峰
作者：傅汝舟
朝代：明

武夷多奇峰，高者是三仰。丹崖更安排，不独似悬榜。千步覆石廊，曲折复下上。岩楼开谽谺，面势极㝩㝗。倾曦独照曜，乱石互罗网。中有碧海桃，倒悬不盈丈。叶落根自蟠，千岁无复长。睹兹神理功，吊古忽然惘。药炉吹死灰，葛翁亦长往。难闻白鹤音，徒结紫霞想。平生岩穴心，眷此㨿昭朗。
登招山诗
作者：傅汝舟
朝代：明

招山不放海水过，坐与潮汐争咽喉。军门鼓角动地远，不觉送我招山头。风沙冥冥海在下，涛浪滚滚天真浮。一目可到九万里，寸心遥飞十二洲。千峰尽处日脚动，百鸟绝飞云色愁。帆樯散乱点秋叶，蛟龙出没如猕猴。天门荡久恐将裂，碣石漫过能不柔。未知尾闾果安在，只见万水皆兼收。将军教我认绝域，日本西户东琉球。
登襄城歌
作者：傅汝舟
朝代：明

客子道路浮云轻，北风发发飘蛮荆。二妃汉滨昔解佩，庞公襄阳今入城。天清岘山水上出，日倒习池花内明。错将玉笛兴此弄，尽使九天鸾鹤惊。
白塔山龙济道院
作者：傅汝舟
朝代：明

岧峣十八折，秋雨病中来。塔院低云入，炉烟杂雾回。镜灯明忏斗，龙井动惊雷。俯弄唐来木，全生见不材。
盐田渡
作者：傅汝舟
朝代：明

生长在海滨，未尝泛沧海。今晨乘船游，波浪亦自在。鼋鼍避不翻，天水远相迨。无由睹百灵，空想嘘五彩。玄珠罔象收，神物谁得采。唯闻橹声齐，亦尔歌欸乃。蓬山路不迷，黑发恨将改。何因接洪崖，使我无后悔。
秋日青原山作
作者：傅汝舟
朝代：明

秋物祇林浅，禅阶古石平。香台七祖塔，法树十围荆。杖飞犹置井，山匝似为城。即此未遑息，徒令岩壑轻。
苏州逢黄子北归序
作者：傅汝舟
朝代：明

吴门一夜对银缸，别后思前在异邦。国事野人那得问，烟波孤兴若为降。梅福变名会有意，黄香隔世又无双。何以故山恋初服，或因青桂待书窗。
蓝子激甫招登白塔过平川微雨信宿董氏留赠诸昆
作者：傅汝舟
朝代：明

隐君家住平川上，清流十里平如掌。高门华屋世屡胄，芝术桑麻日争长。男婚女嫁贱珠襦，弟劝兄酬足盆盎。过客频留宿水堂，居人尚尔称山长。昼苑冰浓碧椀浆，夜庭锦烂丹书幌。诸郎索诗义不薄，野夫据榻颜真强。宁嫌风雨阻登临，且恋丘园叙乡党。卜邻倘遂武夷居，九曲扁舟共来往。
蓝子激甫招登白塔过平川微雨信宿董氏留赠诸昆
作者：傅汝舟
朝代：明
体裁：古风

隐君家住平川上，清流十里平如掌。高门华屋世屡胄，芝术桑麻日争长。男婚女嫁贱珠襦，弟劝兄酬足盆盎。过客频留宿水堂，居人尚尔称山长。昼苑冰浓碧碗浆，夜庭锦烂丹书幌。诸郎索诗义不薄，野夫据榻颜真强。宁嫌风雨阻登临，且恋丘园叙乡党。卜邻倘遂武夷居，九曲扁舟共来往。
衡岳原事
作者：傅汝舟
朝代：明

扶桑枝上交王父，七凤车前谒羽君。天遣玉笙谁得弄，时时吹起掌中云。
记道路古事·其三
作者：傅汝舟
朝代：明

昔闻燧人氏，造火遂生人。世风既变易，戎器亦时因。用之苟失御，祸克难具陈。悟彼燎原端，何况云霓屯。嗟嗟逐兽子，岂复忧积薪。弗戢将自焚，愿以书君绅。
记道路古事·其三
作者：傅汝舟
朝代：明

昔闻燧人氏，造火遂生人。世风既变易，戎器亦时因。用之苟失御，祸克难具陈。悟彼燎原端，何况云霓屯。嗟嗟逐兽子，岂复忧积薪。弗戢将自焚，愿以书君绅。丹穴白凤凰，瑶池三青禽。世世结欢好，谐鸣云汉浔。毛羽岂不异，所贵同德音。如何脩文氏，矜长互相轻。骨销毁所由，交道谁不倾。交道苟无益，嗟吁建英名。
记道路古事·其四
作者：傅汝舟
朝代：明

丹穴白凤凰，瑶池三青禽。世世结欢好，谐鸣云汉浔。毛羽岂不异，所贵同德音。如何脩文氏，矜长互相轻。骨销毁所由，交道谁不倾。交道苟无益，嗟吁建英名。
访子发道中
作者：傅汝舟
朝代：明

攀山辞玉笥，辍浦问珠林。四村流水暗，三月落花深。岭晦行云气，沙明止岸阴。所思若下士，被发正鸣琴。
访梅山
作者：傅汝舟
朝代：明

隐吏烧丹地，飞楼灿碧峰。锦叶妆隋瓦，瑶阶起汉松。泉香经药洗，虎善与仙逢。探历未云毕，高城发暮钟。
访石室山人
作者：傅汝舟
朝代：明

坐接春江色，双开石牖斜。乱山横鹤榻，虚月抱松花。言笑情何胜，飞腾气未涯。难忘作长计，同驾九光霞。
赠野泉余琴士
作者：傅汝舟
朝代：明

昨访梅花岩，洒落观飞泉。因怀流水调，哀玉杂冰弦。乐失求之水，在野有遗传。之子抱桐响，与泉相悠然。谁哉洗俗耳，直驾钟期前。
赤松咏
作者：傅汝舟
朝代：明

赤松五千丈，一丈一云生。蛟龙分叶卧，雷雨抱枝鸣。阴好鹤长在，巢居仙自营。斸苓须指夕，辅取九丹成。
过陈生山庄
作者：傅汝舟
朝代：明

高言无与晤，㩦兴陟幽庄。燕泥纷上壁，蚕叶半垂筐。暖池鱼弄荇，晴坂草吞霜。欲奏思乡曲，关山绕夕阳。
过陈生山庄
作者：傅汝舟
朝代：明
体裁：五言律诗

高言无与晤，携兴陟幽庄。燕泥纷上壁，蚕叶半垂筐。暖池鱼弄荇，晴坂草吞霜。欲奏思乡曲，关山绕夕阳。
述游
作者：傅汝舟
朝代：明

规步无捷径，匏系岂达情。学稼力云疲，斧藻竟何成。厌抑居人世，悲哉日月征。大丙既非我，阴阳成寇兵。春华感过目，振耀仰贞明。思假垂天鹏，高峰遗此生。虎鹿不同游，寒虫岂疑冰。物性有固然，抑之谁为更。
追送赵子后以病止龙城寺因寄赵此书
作者：傅汝舟
朝代：明

扬絮飘花怯远人，荒山古寺阅残春。他乡惟有前朝柏，得见踌蹰送客身。
送张文游西湖
作者：傅汝舟
朝代：明
体裁：七言绝句

当年自署西泠长，近把蒲觞作卧游。寄语孤山双白鹤，主人归矣不须愁。
道路古事三首
作者：傅汝舟
朝代：明

偓佺采药父，松实欲遗尧。物微不足道，其意亦诚劳。与君结明信，山岳记久要。逆耳非谀言，一旦弃下交。本图朝阳鸣，何意比鸱鸮。薄终古有明，君子永攸操。日昃悔冥途，何不作晨朝。乔松生峻岳，修干概青宫。被蒙栋梁会，斧锯运成风。翻迹浮江汉，辟易上方供。斫以公输子，丹漆百千重。美材施壮丽，通天守高崇。白茅亦何须，倾根俟卑宫。秋气感长门，出门观列星。东井聚五纬，玄象岂非明。鸣鹤思晨集，冘晙迅宵征。徘徊白露下，伤我美人情。踽踽回空房，彼彗见西方。
道路古事三首·其一
作者：傅汝舟
朝代：明

偓佺采药父，松实欲遗尧。物微不足道，其意亦诚劳。与君结明信，山岳记久要。逆耳非谀言，一旦弃下交。本图朝阳鸣，何意比鸱鸮。薄终古有明，君子永攸操。日昃悔冥途，何不作晨朝。
道路古事三首·其三
作者：傅汝舟
朝代：明

秋气感长门，出门观列星。东井聚五纬，玄象岂非明。鸣鹤思晨集，冘晙迅宵征。徘徊白露下，伤我美人情。踽踽回空房，彼彗见西方。
道路古事三首·其二
作者：傅汝舟
朝代：明

乔松生峻岳，修干概青宫。被蒙栋梁会，斧锯运成风。翻迹浮江汉，辟易上方供。斫以公输子，丹漆百千重。美材施壮丽，通天守高崇。白茅亦何须，倾根俟卑宫。
长至吴山中
作者：傅汝舟
朝代：明

至日山雨过，眼中浮埃空。偶来沧海客，独醉紫霄宫。江色了人意，鹤群消晚风。岁时兴自好，云物任西东。
閒居
作者：傅汝舟
朝代：明

下帷亦何为，逍遥窥我园。蓬麻正相扶，桃李果无言。中有旷寂地，芝草郁芊芊。延睇见仙山，长松纷上干。何氏九人者，乘龙逝不还。空馀紫金经，秘之岩穴间。圣道日陵夷，仙经亦云残。不如放我志，閒居以延年。
閤皂山一首
作者：傅汝舟
朝代：明

群处纷生虑，孤游规性适。适性赖山水，在客眷弥获。昨策洗玉池，于今憩玄石。发地峰森竦，负暄鹿充斥。稠岩兴霞文，复涧贯泉脉。璿台何其峻，丹梯百馀尺。祈祈春朝素，流流神瀵白。鸟归幽业动，猿叫白云隔。仰倾搴瑶华，俛恋掇水碧。物颐累自荡，赏散情无择。窟宇孙被发，云峰谢灭迹。良觌冀古人，嗒然终日夕。
陈子两湖草堂
作者：傅汝舟
朝代：明

东挹匡山洞，西凌妩姥云。酒船终日至，渔笛几江闻。扶病思留客，藏身俟报君。交深忘去住，秋叶点鸥群。
除夕
作者：傅汝舟
朝代：明

天运不恒居，乘除互肇端。始我乘秋迈，旋兹岁聿殚。序退气自促，景晦物无欢。何况霜雪盛，还望阻乡关。孤雁追北行，列星回中天。顾此客行子，廓独处河干。忧来如有去，老至亮无还。幸有黄鹤期，可以慰心颜。